title: Padomes Lēmums (KĀDP) 2017/1562 (2017. gada 14. septembris), ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku

text:
               15.9.2017

               LV

               Eiropas Savienības Oficiālais Vēstnesis

               L 237/86

         PADOMES LĒMUMS (KĀDP) 2017/1562
   (2017. gada 14. septembris),
   ar ko groza Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Padomes Lēmumu (KĀDP) 2016/849 (2016. gada 27. maijs) par ierobežojošiem pasākumiem pret Korejas Tautas Demokrātisko Republiku un ar ko atceļ Lēmumu 2013/183/KĀDP (1),
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2016. gada 27. maijā pieņēma Lēmumu (KĀDP) 2016/849 par ierobežojošiem pasākumiem pret Korejas Tautas Demokrātisko Republiku (“KTDR”).

               (2)

               Apvienoto Nāciju Organizācijas Drošības padome (“ANO DP”) 2017. gada 5. augustā pieņēma Rezolūciju 2371 (2017) (“ANO DPR 2371 (2017)”), kurā tā pauda visdziļākās bažas par ballistisko raķešu izmēģinājumiem, ko KTDR veica 2017. gada 3. un 28. jūlijā, un atzīmēja, ka visas šādas darbības KTDR palīdz attīstīt kodolieroču piegādes sistēmu un palielina spriedzi reģionā un ārpus tā.

               (3)

               Ar ANO DPR 2371 (2017) paplašina dažu preču importa no KTDR aizlieguma darbības jomu, ierobežojumus attiecībā uz finanšu darījumiem un ierobežojumus attiecībā uz KTDR kuģiem.

               (4)

               Ar ANO DPR 2371 (2017) arī nosaka ierobežojumus darba atļauju skaitam, ko var izdot KTDR valstspiederīgajiem.

               (5)

               Dažu šā lēmuma pasākumu īstenošanai ir vajadzīga Savienības papildu rīcība.

               (6)

               Tādēļ būtu attiecīgi jāgroza Lēmums (KĀDP) 2016/849,

         IR PIEŅĒMUSI ŠO LĒMUMU.
   1. pants
   Lēmumu (KĀDP) 2016/849 groza šādi:

               1)

               lēmuma 7. pantu aizstāj ar šādu:
               “7. pants
               1.   Dalībvalstu valstspiederīgajiem – vai izmantojot kuģus, kuri kuģo ar dalībvalsts karogu, vai dalībvalstu gaisa kuģus – ir aizliegts no KTDR iepirkt ogles, dzelzi un dzelzsrūdu neatkarīgi no tā, vai to izcelsme ir vai nav KTDR teritorijā.
               2.   Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro 1. punktu.
               3.   Panta 1. punktu nepiemēro oglēm, attiecībā uz kurām iepircēja dalībvalsts, balstoties uz ticamu informāciju, apstiprinājusi, ka to izcelsme ir ārpus KTDR un ka tās transportētas caur KTDR tikai tādēļ, lai tās eksportētu, izmantojot Radžinas (Rasonas) ostu, ar noteikumu, ka minētā dalībvalsts Sankciju komitejai to paziņo iepriekš un ka šādi darījumi nav saistīti ar ienākumu radīšanu KTDR kodolprogrammām vai ballistisko raķešu programmām vai ar citām darbībām, kas ir aizliegtas ar ANO DP rezolūcijām 1718 (2006), 1874 (2009), 2087 (2013), 2094 (2013), 2270 (2016), 2321 (2016) vai 2356 (2017), vai ar šo lēmumu.
               4.   Dalībvalstu valstspiederīgajiem – vai izmantojot kuģus, kuri kuģo ar dalībvalsts karogu, vai dalībvalstu gaisa kuģus – ir aizliegts no KTDR iepirkt svinu un svina rūdu neatkarīgi no tā, vai to izcelsme ir vai nav KTDR teritorijā.
               5.   Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro 4. punktu.”;

               2)

               iekļauj šādu pantu:
               “9.a pants
               1.   Dalībvalstu valstspiederīgajiem – vai izmantojot kuģus, kuri kuģo ar dalībvalsts karogu, vai dalībvalstu gaisa kuģus – ir aizliegts no KTDR iepirkt jūras veltes neatkarīgi no tā, vai to izcelsme ir vai nav KTDR teritorijā.
               2.   Savienība veic vajadzīgos pasākumus, lai noteiktu konkrētos priekšmetus, attiecībā uz kuriem piemēro 1. punktu un kuri ietver zivis, vēžveidīgos, mīkstmiešus un citus visu veidu ūdens bezmugurkaulniekus.”;

               3)

               lēmuma 11. panta 2. punkta c) apakšpunktu aizstāj ar šādu:

                           “c)

                           atvērt jaunus kopuzņēmumus vai kooperatīvus ar KTDR vienībām vai personām vai paplašināt pastāvošus kopuzņēmumus, izmantojot papildu investīcijas, neatkarīgi no tā, vai šāda rīcība notiek KTDR valdības labā vai vārdā, ja vien Sankciju komiteja, katru gadījumu izskatot atsevišķi, šādu kopuzņēmumu vai kooperatīvu vienību nav apstiprinājusi iepriekš.”;

               4)

               lēmuma 13. panta 1. punktu aizstāj ar šādu:

                           “1)

                           Neveic nekādu līdzekļu nodošanu vai tīrvērti KTDR vai no tās, izņemot darījumus, uz kuriem attiecas 3. punkta darbības joma un kuri ir atļauti saskaņā ar 4. punktu.”;

               5)

               lēmumā iekļauj šādu pantu:
               “13.a pants
               Lai īstenotu 13., 14. un 24.a pantu, dalībvalstis uzskata, ka uzņēmumi, kas sniedz finanšu pakalpojumus, kuri atbilst banku sniegtajiem pakalpojumiem, ir finanšu iestādes.”;

               6)

               lēmuma 16. panta 6. punktu aizstāj ar šādu:
               “6.   Dalībvalstis veic vajadzīgos pasākumus, lai konfiscētu un atbrīvotos, piemēram, iznīcinot, padarot darbotiesnespējīgus vai izmantošanai nederīgus, uzglabājot vai nododot likvidēšanai valstij, kas nav izcelsmes vai galamērķa valsts, no tādiem priekšmetiem, kuru piegāde, pārdošana, nodošana vai eksportēšana ir aizliegta ar ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016) vai 2371 (2017) un kuri ir identificēti pārbaudēs, veidā, kas ir atbilstīgs to pienākumiem saskaņā ar piemērojamiem starptautisko tiesību aktiem.”;

               7)

               lēmuma 18.a pantā iekļauj šādus punktus:
               “6.   Dalībvalstis aizliedz Sankciju komitejas norādītam kuģim iebraukt savās ostās, ja Sankciju komiteja tā ir noteikusi, izņemot ārkārtas gadījumos, vai ja kuģis atgriežas izcelsmes ostā, vai ja Sankciju komiteja iepriekš ir konstatējusi, ka šāda iebraukšana ir vajadzīga humānos nolūkos vai jebkuros citos nolūkos, kas atbilst ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) vai 2371 (2017) mērķiem.
               7.   Lēmuma VI pielikumā iekļauj kuģus, kuri minēti šā panta 6. punktā un kurus Sankciju komiteja norādījusi saskaņā ar ANO DPR 2371 (2017) 6. punktu.”;

               8)

               lēmuma 22. panta 1. punktu aizstāj ar šādu:
               “1.   Ir aizliegts reģistrēt kuģus KTDR, saņemt atļauju kuģim izmantot KTDR karogu, turēt īpašumā jebkādu kuģi ar KTDR karogu, to iznomāt, ekspluatēt vai sniegt tam jebkādu kuģa klasifikācijas, sertifikācijas vai ar to saistītu pakalpojumu, vai to apdrošināt, tostarp fraktēt šādus kuģus.”;

               9)

               lēmumā iekļauj šādu pantu:
               “26.a pants
               1.   Dalībvalstis pēc 2017. gada 5. augusta nepārsniedz KTDR valstspiederīgo darba atļauju kopējo skaitu, kas paredzēts dalībvalstu jurisdikcijā un ir spēkā 2017. gada 5. augustā.
               2.   Panta 1. punktu nepiemēro tad, ja Sankciju komiteja katrā atsevišķā gadījumā iepriekš apstiprina, ka papildu KTDR valstspiederīgo nodarbināšana, pārsniedzot darba atļauju skaitu, kas dalībvalsts jurisdikcijā paredzēts 2017. gada 5. augustā, ir vajadzīga, lai sniegtu humāno palīdzību, īstenotu atteikšanos no kodolieročiem vai kādam citam nolūkam, kas atbilst ANO DPR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) vai 2371(2017) mērķiem.”;

               10)

               lēmuma 33. panta 1. punktu aizstāj ar šādu:
               “1.   Padome īsteno grozījumus I, IV un VI pielikumā, pamatojoties uz ANO Drošības padomes vai Sankciju komitejas noteikto.”;

               11)

               lēmuma IV pielikuma nosaukumu aizstāj ar šādu:
               “18.a panta 5. punktā minēto kuģu saraksts”;

               12)

               iekļauj šādu pielikumu:“
                  VI PIELIKUMS
                  18.a panta 7. punktā minēto kuģu saraksts
               ”.
         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 14. septembrī

            Padomes vārdā –

            priekšsēdētājs

         A. ANVELT

      (1)  OV L 141, 28.5.2016., 79. lpp.


title: 2010/282/: Padomes Lēmums ( 2010. gada 19. janvāris ) par pārmērīga budžeta deficīta situāciju Austrijā

text:
               21.5.2010

               LV

               Eiropas Savienības Oficiālais Vēstnesis

               L 125/32

         PADOMES LĒMUMS
   (2010. gada 19. janvāris)
   par pārmērīga budžeta deficīta situāciju Austrijā
   (2010/282/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu saistībā ar 126. panta 13. punktu un 136. pantu,
   ņemot vērā Komisijas priekšlikumu,
   ņemot vērā Austrijas apsvērumus,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstis izvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu.

               (3)

               Pārmērīga budžeta deficīta novēršanas procedūra saskaņā ar Līguma par Eiropas Savienības darbību 126. pantu, kā sīkāk izskaidrots Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1) (kas ir Stabilitātes un izaugsmes pakta sastāvdaļa), paredz pieņemt lēmumu par pārmērīga budžeta deficīta pastāvēšanu. Regula (EK) Nr. 1467/97 arī paredz noteikumus Eiropas Kopienas dibināšanas līguma 104. panta, kas kļuvis par Līguma par Eiropas Savienības darbību 126. pantu, īstenošanai. Līgumam par Eiropas Savienības darbību pievienotajā Protokolā par pārmērīga budžeta deficīta novēršanas procedūru ir izklāstīti citi noteikumi par pārmērīga budžeta deficīta novēršanas procedūras īstenošanu. Padomes Regulā (EK) Nr. 479/2009 (2) paredzēti sīki izstrādāti noteikumi un definīcijas par to, kā piemērot minētā protokola noteikumus.

               (4)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis būtu pilnībā ņemts vērā visos pārmērīga budžeta deficīta novēršanas procedūras posmos. Tādējādi Stabilitātes un izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (5)

               Eiropas Kopienas dibināšanas līguma 104. panta 5. punktā, kas kļuvis par Līguma par Eiropas Savienības darbību 126. panta 5. punktu, bija noteikts, ka Komisijai jāadresē Padomei atzinums, ja tā uzskatīja, ka dalībvalstī pastāv vai var rasties pārmērīgs budžeta deficīts. Komisija, ņēmusi vērā savu ziņojumu saskaņā ar Eiropas Kopienas dibināšanas līguma 104. panta 3. punktu, kas kļuvis par Līguma par Eiropas Savienības darbību 126. panta 3. punktu, un ņemot vērā Ekonomikas un finanšu komitejas atzinumu saskaņā ar Eiropas Kopienas dibināšanas līguma 104. panta 4. punktu, kas kļuvis par Līguma par Eiropas Savienības darbību 126. panta 4. punktu, secināja, ka Austrijā bija pārmērīgs budžeta deficīts. Tāpēc Komisija adresēja Padomei šādu atzinumu par Austriju 2009. gada 11. novembrī (3).

               (6)

               Līguma par Eiropas Savienības darbību 126. panta 6. punktā noteikts, ka Padomei būtu jāizskata jebkādi apsvērumi, ko, iespējams, vēlētos iesniegt attiecīgā dalībvalsts, un tad, pamatojoties uz vispārēju novērtējumu, jāpieņem lēmums par to, vai pastāv pārmērīgs budžeta deficīts. Austrijas gadījumā šā vispārējā novērtējuma rezultātā ir radušies šajā lēmumā izklāstītie secinājumi.

               (7)

               Saskaņā ar datiem, kurus Austrijas iestādes paziņoja 2009. gada oktobrī, plānots, ka valsts kopbudžeta deficīts 2009. gadā Austrijā sasniegs 3,9 % no IKP, tādējādi joprojām pārsniedzot atsauces vērtību – 3 % no IKP – un atrodoties tālu no tās. Pamatojoties uz Komisijas dienestu 2009. gada rudens prognozi, var uzskatīt, ka plānoto atsauces vērtības pārsniegumu var uzskatīt par pārsniegumu izņēmuma kārtā Līgumā un Stabilitātes un izaugsmes paktā paredzētajā nozīmē. Tas jo īpaši izriet no nopietnas ekonomikas lejupslīdes Līguma un Stabilitātes un izaugsmes pakta izpratnē. Saskaņā ar Komisijas dienestu 2009. gada rudens prognozi plānots, ka 2009. gadā reālais IKP Austrijā strauji samazināsies (par – 3,7 %). Lejupslīde izpaužas kā straujš privāto ieguldījumu un starptautiskās tirdzniecības apjoma kritums uz eksportu orientētajā rūpniecības sektorā, ko izraisījusi finanšu krīze un vispārējs ekonomiskās aktivitātes kritums, jo īpaši daudz sliktākās prognozes par galveno tirdzniecības partneru (euro zonas valstis, Centrāleiropas un Austrumeiropas valstis) izaugsmes perspektīvām. Turklāt plānoto atsauces vērtības pārsniegumu nevar uzskatīt par īslaicīgu. Saskaņā ar Komisijas dienestu 2009. gada rudens prognozi, ņemot vērā šajā gadā pieņemtos fiskālos pasākumus, sagaidāms, ka, politikai nemainoties, 2010. gadā deficīts palielināsies līdz 5,5 % no IKP un 2011. gadā būs 5,3 % no IKP. Līgumā minētais deficīta kritērijs nav izpildīts.

               (8)

               Saskaņā ar Austrijas iestāžu 2009. gada oktobrī paziņotajiem datiem valsts kopējais parāds bijis lielāks par atsauces vērtību – 60 % no IKP – kopš 2008. gada, un plānots, ka 2009. gadā tas būs 68,2 % no IKP. Saskaņā ar Komisijas dienestu 2009. gada rudens prognozi sagaidāms, ka parāda attiecība palielināsies vēl vairāk, proti, līdz 73,9 % 2010. gadā un 77 % no IKP 2011. gadā. Nevar uzskatīt, ka parāda attiecība pietiekami ātri samazinās un tuvinās atsauces vērtībai Līguma un Stabilitātes un izaugsmes pakta izpratnē. Līgumā minētais parāda kritērijs nav izpildīts.

               (9)

               Gatavojot Padomes lēmumu par pārmērīga budžeta deficīta pastāvēšanu atbilstīgi Līguma par Eiropas Savienības darbību 126. panta 6. punktam, “būtiskos faktorus” saskaņā ar Regulas (EK) Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā izpildīti divi nosacījumi, proti, ka budžeta deficīts joprojām saglabājas tuvu atsauces vērtībai un ka atsauces vērtība tiek pārsniegta tikai uz laiku. Austrijas gadījumā abi minētie nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie faktori,

         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka Austrijā pastāv pārmērīgs budžeta deficīts.
   2. pants
   Šis lēmums ir adresēts Austrijas Republikai.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 145, 10.6.2009., 1. lpp.

      (3)  Visi ar pārmērīga budžeta deficīta novēršanas procedūru saistītie dokumenti, kas attiecas uz Austriju, atrodami šādā tīmekļa vietnē: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2006/281/EK,Euratom: Dalībvalstu valdību pārstāvju Lēmums ( 2006. gada 6. aprīlis ), ar ko ieceļ Eiropas Kopienu Tiesas tiesnešus un ģenerāladvokātus

text:
               13.4.2006

               LV

               Eiropas Savienības Oficiālais Vēstnesis

               L 104/39

      DALĪBVALSTU VALDĪBU PĀRSTĀVJU LĒMUMS

   (2006. gada 6. aprīlis),
   ar ko ieceļ Eiropas Kopienu Tiesas tiesnešus un ģenerāladvokātus
   (2006/281/EK, Euratom)
   EIROPAS KOPIENU DALĪBVALSTU VALDĪBU PĀRSTĀVJI,
   ņemot vērā Eiropas Kopienas dibināšanas līgumu, un jo īpaši tā 223. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 139. pantu,
   tā kā:

               (1)

               Eiropas Kopienu Tiesas tiesnešu Peter JANN kunga, Christiaan TIMMERMANS kunga, Konrad SCHIEMANN kunga, Jiří MALENOVSKÝ kunga, Jean-Pierre PUISSOCHET kunga, Ninon COLNERIC kundzes, Stig VON BAHR kunga, Antonio TIZZANO kunga, José Narciso DA CUNHA RODRIGUES kunga, Pranas KŪRIS kunga, George ARESTIS kunga, Anthony BORG BARTHET kunga un Egila LEVITA kunga, kā arī ģenerāladvokātu Christine STIX-HACKL kundzes, Philippe LÉGER kunga, Leendert GEELHOED kunga un Paolo MENGOZZI kunga pilnvaru termiņš beidzas 2006. gada 6. oktobrī.

               (2)

               Eiropas Kopienu Tiesas locekļu sastāvs būtu daļēji jāatjauno laikposmam no 2006. gada 7. oktobra līdz 2012. gada 6. oktobrim. Sakarā ar kandidātu piedāvājuma trūkumu viena tiesneša iecelšana varēs notikt tikai vēlāk,

         IR NOLĒMUŠI ŠĀDI.
   1. pants
   1.   Ar šo par Eiropas Kopienu Tiesas tiesnešiem laika posmam no 2006. gada 7. oktobra līdz 2012. gada 6. oktobrim ieceļ:

                  George ARESTIS kungu,

                  Jean-Claude BONICHOT kungu,

                  Anthony BORG BARTHET kungu,

                  José Narciso DA CUNHA RODRIGUES kungu,

                  Peter JANN kungu,

                  Pranas KŪRIS kungu,

                  Egilu LEVITA kungu,

                  Pernilla LINDH kundzi,

                  Jiří MALENOVSKÝ kungu,

                  Christiaan TIMMERMANS kungu,

                  Antonio TIZZANO kungu,

                  Konrad SCHIEMANN kungu.

         2.   Ar šo par Eiropas Kopienu Tiesas ģenerāladvokātiem laika posmam no 2006. gada 7. oktobra līdz 2012. gada 6. oktobrim ieceļ:

                  Yves BOT kungu,

                  Ján MAZÁK kungu,

                  Paolo MENGOZZI kungu,

                  Verica TRSTENJAK kundzi.

         2. pants
   Šo lēmumu publicē Eiropas Savienības Oficiālajā Vēstnesī.

      Briselē, 2006. gada 6. aprīlī

            Priekšsēdētājs

         G. WOSCHNAGG


title: Padomes Lēmums (ES) 2015/1289 (2015. gada 13. jūlijs), ar ko Spānijai piemēro sodanaudu par manipulāciju ar deficīta datiem Valensijas autonomajā apgabalā

text:
               28.7.2015

               LV

               Eiropas Savienības Oficiālais Vēstnesis

               L 198/19

         PADOMES LĒMUMS (ES) 2015/1289
   (2015. gada 13. jūlijs),
   ar ko Spānijai piemēro sodanaudu par manipulāciju ar deficīta datiem Valensijas autonomajā apgabalā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) Nr. 1173/2011 (2011. gada 16. novembris) par efektīvu budžeta uzraudzības īstenošanu eurozonā (1) un jo īpaši tās 8. panta 1. punktu,
   ņemot vērā Komisijas Deleģēto lēmumu 2012/678/ES (2012. gada 29. jūnijs) par izmeklēšanām un sodanaudām saistībā ar manipulāciju ar statistikas datiem, kā minēts Regulā (ES) Nr. 1173/2011 (2),
   ņemot vērā 2015. gada 7. maijā pieņemto Komisijas ziņojumu par izmeklēšanu, kas attiecas uz manipulāciju ar statistikas datiem Spānijā, kā minēts Regulā (ES) Nr. 1173/2011,
   ņemot vērā Eiropas Komisijas ieteikumu,
   tā kā:

               (1)

               Saskaņā ar Līguma par Eiropas Savienības darbību (LESD) 126. panta 1. punktu dalībvalstīm jāizvairās no pārmērīga valsts budžeta deficīta. Ekonomikas politikas koordinēšanai Savienībā valsts budžeta deficīts un valsts parāds ir būtiski dati, kas vajadzīgi, lai piemērotu LESD 121. un 126. pantu vai Protokolu Nr. 12 par pārmērīga budžeta deficīta novēršanas procedūru.

               (2)

               Lai sekmētu budžeta uzraudzības īstenošanu eurozonā un novērstu valdības budžeta deficīta un parāda datu nepareizu atspoguļošanu – kā apzinātu, tā nopietnas nolaidības dēļ –, Padome, lemjot pēc Komisijas ieteikuma, var pieņemt lēmumu par sodanaudas piemērošanu atbildīgajai dalībvalstij.

               (3)

               Komisija 2014. gada 11. jūlijā sāka izmeklēšanu, kas attiecas uz manipulāciju ar statistikas datiem Spānijā, kā minēts Regulā (ES) Nr. 1173/2011. Atbilstīgi prasībai Deleģētajā lēmumā 2012/678/ES izmeklēšanas provizoriskie konstatējumi 2015. gada 19. februārī tika nosūtīti Spānijai, lai tā paustu savus apsvērumus. Spānija rakstiskos apsvērumus par provizoriskajiem konstatējumiem iesniedza savlaicīgi.

               (4)

               2015. gada 7. maijā Komisija, ņemot vērā Spānijas iesniegtos apsvērumus, pieņēma ziņojumu par izmeklēšanu, kas attiecas uz manipulāciju ar statistikas datiem Spānijā, kā minēts Regulā (ES) Nr. 1173/2011.

               (5)

               Komisija savā ziņojumā ir secinājusi, ka Spānijas vispārējās valdības sektora struktūra, Valensijas autonomā apgabala Reģionālā revīzijas iestāde, neveicot izdevumu uzskaiti veselības aprūpes jomā un neievērojot uzkrāšanas principu atbilstīgi nacionālo kontu sistēmai, pieļāva nopietni nolaidīgu rīcību, kuras dēļ 2012. gada martā Komisijai (Eurostat) tika iesniegti nepareizi Spānijas valdības budžeta deficīta dati. Ņemot par pamatu Komisijas konstatējumus, ir atbilstīgi secināt, ka Spānija 2012. gada martā nopietnas nolaidības dēļ iesniedza Eurostat nepareizus datus, tā izraisot deficīta datu nepareizu atspoguļojumu. Minētie apstākļi pamato sodanaudas piemērošanu.

               (6)

               Sodanaudas apmēram nebūtu jāpārsniedz 0,2 % no Spānijas 2014. gada IKP.

               (7)

               Sodanaudas atsauces summai vajadzētu būt 5 % no tā Spānijas vispārējās valdības budžeta deficīta nepareizā atspoguļojuma, kam ir lielāka ietekme attiecībā uz konkrētajiem gadiem, uz kuriem attiecas ar pārmērīga budžeta deficīta novēršanas procedūru saistītais paziņojums. Spānija 2012. gada aprīlī pārmērīga budžeta deficīta novēršanas procedūras paziņojuma vajadzībām ziņoja, ka pārskatītie izdevumi bija EUR 1,893 miljardi. Tādējādi būtu jānosaka, ka atsauces summa ir EUR 94,65 miljoni.

               (8)

               Komisija savā ziņojumā ir secinājusi, ka, ņemot vērā Deleģētā lēmuma 2012/678/ES 14. panta 3. punkta a) apakšpunkta kritērijus, datu nepareizs atspoguļojums būtiski neietekmēja Savienības nostiprinātās ekonomikas pārvaldības darbību, jo tas Spānijas deficītu kopumā ietekmēja nedaudz. Tajā turklāt secināts, ka drīz vien pēc Spānijas deficīta nepareizo datu publiskošanas 2012. gada aprīlī tika iesniegti pareizie dati, ļaujot vēl 2012. gadā pārskatīt Spānijas deficīta datus. Minētie apstākļi pamato sodanaudas apmēra samazināšanu.

               (9)

               Ņemot vērā Deleģētā lēmuma 2012/678/ES 14. panta 3. punkta b) apakšpunktu, Komisija savā ziņojumā ir secinājusi, ka nepareizu atspoguļojumu izraisījusi nopietna nolaidība. Šajā sakarībā sodanaudas apmēram nekādas izmaiņas nebūtu jāpiemēro.

               (10)

               Ņemot vērā Deleģētā lēmuma 2012/678/ES 14. panta 3. punkta c) apakšpunkta kritērijus, Komisija savā ziņojumā ir secinājusi, ka datus nepareizi atspoguļojusi būtībā viena Spānijas vispārējās valdības sektora vienība. Minētie apstākļi pamato sodanaudas apmēra samazināšanu.

               (11)

               Ņemot vērā Deleģētā lēmuma 2012/678/ES 14. panta 3. punkta d) apakšpunkta kritērijus, Komisija savā ziņojumā ir secinājusi, ka dalībvalsts attiecīgā rīcība, uz kuras pamata var noteikt sodanaudu, ir rīcība, kas notika laikā no 2011. gada 13. decembra, kad stājās spēkā Regula (ES) Nr. 1173/2011, līdz izmeklēšanas sākumam, proti, 2014. gada 11. jūlijam. Tā turklāt ir secinājusi, ka nepareizi atspoguļotie deficīta dati tika izlaboti saistībā ar 2012. gada oktobra pārmērīga budžeta deficīta novēršanas procedūras paziņojuma pārskatīšanu. Nepareizās atspoguļošanas ilguma dēļ sodanaudas apmēram nekādas izmaiņas nebūtu jāpiemēro.

               (12)

               Ņemot vērā Deleģētā lēmuma 2012/678/ES 14. panta 3. punkta e) apakšpunkta kritērijus, Komisija savā ziņojumā ir secinājusi, ka izmeklēšanas gaitā Spānijas statistikas iestādes un visas iesaistītās struktūras aktīvi sadarbojās. Minētie apstākļi pamato sodanaudas apmēra samazināšanu.

               (13)

               Ņemot vērā minētos apstākļus, būtu jānosaka, ka Spānijai piemērojamā sodanauda ir EUR 18,93 miljoni,

         IR PIEŅĒMUSI ŠO LĒMUMU.
   1. pants
   Kā noteikts Eiropas Komisijas ziņojumā par izmeklēšanu, kas attiecas uz manipulāciju ar statistikas datiem Spānijā, kā minēts Regulā (ES) Nr. 1173/2011, par valdības deficīta datu nepareizu atspoguļojumu nopietnas nolaidības dēļ Spānijai piemēro sodanaudu EUR 18,93 miljonus.
   2. pants
   Šis lēmums ir adresēts Spānijas Karalistei.

      Briselē, 2015. gada 13. jūlijā

            Padomes vārdā –

            priekšsēdētājs

         F. ETGEN

      (1)  OV L 306, 23.11.2011., 1. lpp.

      (2)  OV L 306, 6.11.2012., 21. lpp.


title: Dalībvalstu valdību pārstāvju Lēmums (ES, Euratom) 2017/620 (2017. gada 29. marts), ar ko ieceļ amatā Vispārējās tiesas tiesnesi

text:
               1.4.2017

               LV

               Eiropas Savienības Oficiālais Vēstnesis

               L 89/9

         DALĪBVALSTU VALDĪBU PĀRSTĀVJU LĒMUMS (ES, Euratom) 2017/620
   (2017. gada 29. marts),
   ar ko ieceļ amatā Vispārējās tiesas tiesnesi
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Protokola Nr. 3 par Eiropas Savienības Tiesas statūtiem, kas grozīts ar Eiropas Parlamenta un Padomes Regulu (ES, Euratom) 2015/2422 (1), 48. pantā ir paredzēts, ka, sākot ar 2016. gada 1. septembri, Vispārējā tiesā ir četrdesmit septiņi tiesneši. Minētās regulas 2. panta b) punktā septiņu papildu tiesnešu pilnvaru termiņš ir noteikts tā, lai šo pilnvaru termiņa beigas atbilstu Vispārējās tiesas sastāva daļējai nomaiņai, kura notiks 2019. gada 1. septembrī un 2022. gada 1. septembrī.

               (2)

               Šajā sakarā Vispārējās tiesas papildu tiesneša amata vietai ir izvirzīta Colm MAC EOCHAIDH kunga kandidatūra.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Colm MAC EOCHAIDH kunga piemērotību Vispārējās tiesas tiesneša pienākumu pildīšanai.

               (4)

                  Colm MAC EOCHAIDH kungs būtu jāieceļ amatā uz laikposmu no šā lēmuma spēkā stāšanās dienas līdz 2019. gada 31. augustam,

         IR PIEŅĒMUŠI ŠO LĒMUMU.
   1. pants

      Colm MAC EOCHAIDH kungs tiek iecelts par Vispārējās tiesas tiesnesi uz laikposmu no šā lēmuma spēkā stāšanās dienas līdz 2019. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 29. martā

            priekšsēdētāja

         M. BONNICI

      (1)  Eiropas Parlamenta un Padomes Regula (ES, Euratom) 2015/2422 (2015. gada 16. decembris), ar ko groza 3. protokolu par Eiropas Savienības Tiesas statūtiem (OV L 341, 24.12.2015., 14. lpp.).


title: Padomes Lēmums (ES) 2016/946 (2016. gada 9. jūnijs), ar ko nosaka pagaidu pasākumus starptautiskās aizsardzības jomā Zviedrijas labā saskaņā ar Lēmuma (ES) 2015/1523 9. pantu un Lēmuma (ES) 2015/1601 9. pantu, ar kuriem nosaka pagaidu pasākumus starptautiskās aizsardzības jomā Itālijas un Grieķijas labā

text:
               15.6.2016

               LV

               Eiropas Savienības Oficiālais Vēstnesis

               L 157/23

         PADOMES LĒMUMS (ES) 2016/946
   (2016. gada 9. jūnijs),
   ar ko nosaka pagaidu pasākumus starptautiskās aizsardzības jomā Zviedrijas labā saskaņā ar Lēmuma (ES) 2015/1523 9. pantu un Lēmuma (ES) 2015/1601 9. pantu, ar kuriem nosaka pagaidu pasākumus starptautiskās aizsardzības jomā Itālijas un Grieķijas labā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 78. panta 3. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Saskaņā ar Līguma par Eiropas Savienības darbību (LESD) 78. panta 3. punktu, ja viena vai vairākas dalībvalstis saskaras ar ārkārtas situāciju, ko raksturo pēkšņs trešo valstu valstspiederīgo pieplūdums, Padome pēc Komisijas priekšlikuma un pēc apspriešanās ar Eiropas Parlamentu var pieņemt pagaidu pasākumus attiecīgās dalībvalsts vai dalībvalstu labā.

               (2)

               Saskaņā ar LESD 80. pantu Savienības politikas nostādnes robežpārbaužu, patvēruma un imigrācijas jomā un to īstenošana ir jāreglamentē solidaritātes principam un atbildības taisnīga sadalījuma principam starp dalībvalstīm, un Savienības aktos, kas pieņemti šajā jomā, jāiekļauj atbilstīgi pasākumi, lai šis princips stātos spēkā.

               (3)

               Pamatojoties uz LESD 78. panta 3. punktu, Padome pieņēma divus lēmumus, ar kuriem nosaka pagaidu pasākumus starptautiskās aizsardzības jomā Itālijas un Grieķijas labā. Saskaņā ar Padomes Lēmumu (ES) 2015/1523 (2)40 000 starptautiskās aizsardzības pieteikumu iesniedzēju ir jāpārceļ no Itālijas un no Grieķijas uz citām dalībvalstīm. Saskaņā ar Padomes Lēmumu (ES) 2015/1601 (3)120 000 starptautiskās aizsardzības pieteikumu iesniedzēju ir jāpārceļ no Itālijas un no Grieķijas uz citām dalībvalstīm.

               (4)

               Lēmuma (ES) 2015/1523 9. pantā un Lēmuma (ES) 2015/1601 9. pantā ir paredzēts, ka, kādā dalībvalstī rodoties ārkārtas situācijai, ko raksturo pēkšņs trešo valstu valstspiederīgo pieplūdums, Padome pēc Komisijas priekšlikuma un pēc apspriešanās ar Eiropas Parlamentu var pieņemt pagaidu pasākumus attiecīgās dalībvalsts labā, ievērojot LESD 78. panta 3. punktu. Šādi pasākumi attiecīgā gadījumā var ietvert to, ka tiek apturēta minētās dalībvalsts dalība pārcelšanā, kā paredzēts šajos lēmumos, kā arī iespējamus kompensējošus pasākumus Itālijai un Grieķijai.

               (5)

               Zviedrija krasas migrācijas plūsmu svārstību rezultātā saskaras ar ārkārtas situāciju, ko raksturo pēkšņs trešo valstu valstspiederīgo pieplūdums tās teritorijā. Zviedrija 2015. gada 8. decembrī oficiāli pieprasīja, lai tiktu atcelti tās pienākumi saskaņā ar Lēmumiem (ES) 2015/1523 un (ES) 2015/1601.

               (6)

               Ievērojama robežu neatļautas šķērsošanas gadījumu skaita Savienībā un sekundāras kustības visā Savienībā rezultātā ir strauji pieaudzis starptautiskas aizsardzības pieteikumu skaits Zviedrijā no personām, kas Savienībā ir ieradušās galvenokārt caur Itāliju un Grieķiju.

               (7)

                  Eurostat rīcībā esošie dati liecina par straujo starptautiskās aizsardzības pieteikumu iesniedzēju skaita pieaugumu Zviedrijā. Laikposmā no 2014. gada 1. janvāra līdz 31. oktobrim starptautiskās aizsardzības pieteikumu iesniedzēju skaits salīdzinājumā ar laikposmu no 2015. gada 1. janvāra līdz 31. oktobrim pieauga vairāk nekā par 60 % – no 68 245 pieteikumu iesniedzējiem līdz 112 040.

               (8)

               Nesen vienā mēnesī konstatētais starptautiskās aizsardzības pieteikumu iesniedzēju skaits sasniedza vēl augstāku līmeni: laikposmā no augusta (11 735) līdz septembrim (24 261) tas divkāršojās un 2015. gada oktobrī sasniedza 39 055 (kopš septembra palielinājums par 61 %).

               (9)

               Zviedrijā 2015. gadā bija vislielākais starptautiskās aizsardzības pieteikumu iesniedzēju skaits uz vienu iedzīvotāju visā Savienībā (11 503 pieteikumu iesniedzēji uz vienu miljonu iedzīvotāju).

               (10)

               Zviedrijā situācija ir sarežģīta arī tāpēc, ka nesen ievērojami ir pieaudzis nepavadītu nepilngadīgo skaits, katrs ceturtais pieteikuma iesniedzējs apgalvo, ka ir nepavadīts nepilngadīgais.

               (11)

               Pašreizējā situācija Zviedrijas patvēruma un migrācijas sistēmai ir radījusi ļoti lielu slodzi, kas nopietni ietekmē situāciju uz vietas attiecībā uz uzņemšanas nosacījumiem un patvēruma un migrācijas sistēmas spēju izskatīt pieteikumus. Lai palīdzētu mazināt ievērojamo spiedienu, ar ko Zviedrija saskaras, Zviedrijas kā pārcelšanas dalībvalsts pienākumi saskaņā ar Lēmumiem (ES) 2015/1523 un (ES) 2015/1601 būtu jāaptur uz vienu gadu.

               (12)

               Zviedrijas pienākumu apturēšana attiecīgā gadījumā būtu jāpapildina ar operatīviem atbalsta pasākumiem, kurus koordinē Eiropas Patvēruma atbalsta birojs (“EASO”) un citas attiecīgās aģentūras.

               (13)

               Zviedrijai būtu jāiesniedz Padomei un Komisijai plāns, nosakot pasākumus, ko tā veiks, lai nodrošinātu savas patvēruma un migrācijas sistēmas efektīvu darbu un atsāktu savu pienākumu izpildi saskaņā ar Lēmumiem (ES) 2015/1523 un (ES) 2015/1601, kad pienākumu apturēšana vairs nebūs spēkā.

               (14)

               Ņemot vērā to, ka šā lēmuma mērķus nevar pietiekami labi sasniegt atsevišķās dalībvalstīs, bet rīcības mēroga un iedarbības dēļ tos var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību (LES) 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi minēto mērķu sasniegšanai.

               (15)

               Ar šo lēmumu tiek ievērotas pamattiesības un principi, kas ir atzīti Eiropas Savienības Pamattiesību hartā.

               (16)

               Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots LES un LESD, un neskarot minētā protokola 4. pantu, minētās dalībvalstis nepiedalās šā lēmuma pieņemšanā, un šis lēmums tām nav saistošs un nav jāpiemēro.

               (17)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots LES un LESD, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro.

               (18)

               Ņemot vērā situācijas steidzamību, šim lēmumam būtu jāstājas spēkā nākamajā dienā pēc tā publicēšanas Eiropas Savienības Oficiālajā Vēstnesī,

         IR PIEŅĒMUSI ŠO LĒMUMU.
   1. pants
   Priekšmets
   Ar šo lēmumu Zviedrijas labā tiek noteikti pagaidu pasākumi starptautiskās aizsardzības jomā, lai atbalstītu to centienos labāk pārvarēt ārkārtas situāciju, ko raksturo pēkšņs trešo valstu valstspiederīgo pieplūdums šajā dalībvalstī.
   2. pants
   Pienākumu atcelšana saskaņā ar Lēmumiem (ES) 2015/1523 un (ES) 2015/1601
   Zviedrijas kā pārcelšanas mērķa dalībvalsts pienākumus saskaņā ar Lēmumu (ES) 2015/1523 un Lēmumu (ES) 2015/1601 aptur līdz 2017. gada 16. jūnijam.
   3. pants
   Operatīvais atbalsts Zviedrijai
   Lai dotu Zviedrijai iespēju labāk pārvarēt ārkārtējo spiedienu tās patvēruma un migrācijas sistēmai, attiecīgā gadījumā Zviedrijai sniedz operatīvu atbalstu, izmantojot atbilstīgas darbības, ko koordinē EASO un citas attiecīgās aģentūras.
   4. pants
   Papildu pasākumi, kas jāveic Zviedrijai
   Līdz 2016. gada 16. jūlijam Zviedrija iesniedz Padomei un Komisijai plānu, nosakot pasākumus, ko tā veiks, lai nodrošinātu savas patvēruma un migrācijas sistēmas efektīvu darbu un atsāktu savu pienākumu izpildi saskaņā ar Lēmumiem (ES) 2015/1523 un (ES) 2015/1601, kad 2. pantā minētā atcelšana vairs nebūs spēkā.
   5. pants
   Stāšanās spēkā
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2016. gada 9. jūnijā

            Padomes vārdā –

            priekšsēdētājs

         G.A. VAN DER STEUR

      (1)  2016. gada 26. maija atzinums (Oficiālajā Vēstnesī vēl nav publicēts).

      (2)  Padomes Lēmums (ES) 2015/1523 (2015. gada 14. septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā (OV L 239, 15.9.2015., 146. lpp.).

      (3)  Padomes Lēmums (ES) 2015/1601 (2015. gada 22. septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā (OV L 248, 24.9.2015., 80. lpp.).


title: 2014/494/ES: Padomes Lēmums ( 2014. gada 16. jūnijs ) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses

text:
               30.8.2014

               LV

               Eiropas Savienības Oficiālais Vēstnesis

               L 261/1

         PADOMES LĒMUMS
   (2014. gada 16. jūnijs)
   par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses
   (2014/494/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu un 31. panta 1. punktu saistībā ar Līguma par Eiropas Savienības darbību 218. panta 5. punktu un 218. panta 8. punkta otro daļu,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu, kā arī 218. panta 7. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2010. gada 10. maijā pilnvaroja Komisiju sākt sarunas ar Gruziju par jauna nolīguma noslēgšanu starp Savienību un Gruziju, kurš aizstātu Partnerības un sadarbības nolīgumu (1).

               (2)

               Ņemot vērā ciešās vēsturiskās attiecības un aizvien ciešākas saiknes starp pusēm, kā arī to vēlmi vērienīgā un novatoriskā veidā nostiprināt un paplašināt attiecības, sarunas par Asociācijas nolīgumu starp Eiropas Savienību un Eiropas Atomenerģijas Kopienu un to dalībvalstīm, no vienas puses, un Gruziju, no otras puses (“nolīgums”), veiksmīgi tika pabeigtas, 2013. gada 29. novembrī nolīgumu parafējot.

               (3)

               Nolīgums būtu jāparaksta Eiropas Savienības vārdā, un tas būtu daļēji jāpiemēro provizoriski pirms tā stāšanās spēkā saskaņā ar nolīguma 431. pantu, kamēr tiek pabeigtas procedūras tā noslēgšanai.

               (4)

               Nolīguma daļu provizoriska piemērošana neiespaido kompetenču sadalījumu starp Savienību un tās dalībvalstīm saskaņā ar Līgumiem.

               (5)

               Saskaņā ar Līguma par Eiropas Savienības darbību 218. panta 7. punktu ir lietderīgi, ka Padome pilnvaro Komisiju apstiprināt grozījumus nolīgumā, kas jāpieņem Asociācijas komitejai tirdzniecības jautājumos, kā noteikts nolīguma 408. panta 4. punktā, kā to saskaņā ar nolīguma 179. pantu ierosinājusi Ģeogrāfiskās izcelsmes norāžu apakškomiteja.

               (6)

               Ir lietderīgi noteikt attiecīgās procedūras, lai aizsargātu ģeogrāfiskās izcelsmes norādes, kurām aizsardzība noteikta saskaņā ar nolīgumu.

               (7)

               Nolīgums nebūtu jāinterpretē kā tāds, kas piešķir tiesības vai uzliek pienākumus, uz kuriem var tieši atsaukties Eiropas Savienības vai dalībvalstu tiesās,

         IR PIEŅĒMUSI ŠO LĒMUMU.
   1. pants
   1.   Ar šo atļauj Savienības vārdā parakstīt Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Gruziju, no otras puses (“nolīgums”), ņemot vērā minētā nolīguma noslēgšanu.
   2.   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu.
   3. pants
   1.   Saskaņā ar nolīguma 431. pantu un ņemot vērā tajā noteiktos paziņojumus, līdz tā spēkā stāšanās dienai starp Savienību un Gruziju provizoriski, bet tikai tiktāl, ciktāl tas attiecas uz jautājumiem, kas ir Savienības kompetencē, tostarp jautājumiem, kas ir Savienības kompetencē noteikt un īstenot kopēju ārpolitiku un drošības politiku, tiek piemērotas šādas nolīguma daļas:

               a)

               I sadaļa;

               b)

               II sadaļa: 3. un 4. un 7.–9. pants;

               c)

               III sadaļa: 13. un 16. pants;

               d)

               IV sadaļa (izņemot 151. pantu, ciktāl tas attiecas uz intelektuālā īpašuma tiesību krimināltiesisko aizsardzību, un izņemot 223. un 224. pantu, ciktāl tie attiecas uz administratīvo tiesvedību un pārskatīšanu un pārsūdzību dalībvalstu līmenī);

               e)

               V sadaļa: 285. un 291. pants;

               f)

               VI sadaļa: 1. nodaļa (izņemot 293. panta a) punktu, 293. panta e) punktu un 294. panta 2. punkta a) un b) apakšpunktu), 2. nodaļa (izņemot 298. panta k) punktu), 3. nodaļa (izņemot 302. panta 1. punktu), 7. un 10. nodaļa (izņemot 333. panta i) punktu), 11. nodaļa (izņemot 338. panta b) punktu un 339. pantu), 13., 20. un 23. nodaļa, kā arī 312., 319., 327., 354. un 357. pants;

               g)

               VII sadaļa;

               h)

               VIII sadaļa (izņemot 423. panta 1. punktu, ciktāl šīs sadaļas noteikumi aprobežojas ar nolūku nodrošināt šā nolīguma provizorisku piemērošanu, kā noteikts šajā punktā);

               i)

               II līdz XXXI pielikums un XXXIV pielikums, kā arī I līdz IV protokols.

         2.   Dienu, no kuras nolīgumu piemēros provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.
   4. pants
   Piemērojot nolīguma 179. pantu, Komisija Savienības vārdā apstiprina grozījumus nolīgumā, kas izdarīti ar Ģeogrāfiskās izcelsmes norāžu apakškomitejas pieņemtajiem lēmumiem. Ja pēc tam, kad saņemtas iebildes par kādu ģeogrāfiskās izcelsmes norādi, ieinteresētās personas nevar panākt vienošanos, Komisija pieņem nostāju, pamatojoties uz Eiropas Parlamenta un Padomes Regulas (ES) Nr. 1151/2012 (2) 57. panta 2. punktā noteikto procedūru.
   5. pants
   1.   Nosaukumu, kas aizsargāts saskaņā ar nolīguma IV sadaļas 9. nodaļas 3. apakšiedaļu “Ģeogrāfiskās izcelsmes norādes”, var izmantot jebkurš uzņēmējs, kas tirgo attiecīgajai specifikācijai atbilstošus lauksaimniecības produktus, pārtikas produktus, vīnus, aromatizētos vīnus vai stipros alkoholiskos dzērienus.
   2.   Saskaņā ar nolīguma 175. pantu dalībvalstis un Savienības iestādes nodrošina nolīguma 170. līdz 174. pantā paredzētās aizsardzības izpildi, tostarp pēc kādas ieinteresētās personas pieprasījuma.
   6. pants
   Nolīgumu neinterpretē kā tādu, kas piešķir tiesības vai uzliek pienākumus, uz kuriem var tieši atsaukties Eiropas Savienības vai dalībvalstu tiesās.
   7. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2014. gada 16. jūnijā

            Padomes vārdā –

            priekšsēdētājs

         G. KARASMANIS

      (1)  Partnerības un sadarbības nolīgums starp Eiropas Kopienām un to dalībvalstīm, no vienas puses, un Gruziju, no otras puses (OV L 205, 4.8.1999., 3. lpp.).

      (2)  Eiropas Parlamenta un Padomes Regula (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (OV L 343, 14.12.2012., 1. lpp.).


title: Komisijas Lēmums ( 2009. gada 17. decembris ), ar ko apstiprina Bulgārijas iesniegto valsts programmu attiecībā uz dzīvu liellopu, kurus eksportē no Eiropas Savienības caur Burgasas ostu, pārvadāšanas apstākļu kontroli un uzraudzību un Eiropas Savienības finansiālo ieguldījumu 2010. gadam (izziņots ar dokumenta numuru C(2009) 10004)

text:
               18.12.2009

               LV

               Eiropas Savienības Oficiālais Vēstnesis

               L 336/52

      KOMISIJAS LĒMUMS

   (2009. gada 17. decembris),
   ar ko apstiprina Bulgārijas iesniegto valsts programmu attiecībā uz dzīvu liellopu, kurus eksportē no Eiropas Savienības caur Burgasas ostu, pārvadāšanas apstākļu kontroli un uzraudzību un Eiropas Savienības finansiālo ieguldījumu 2010. gadam
   (izziņots ar dokumenta numuru C(2009) 10004)
   (Autentisks ir tikai teksts bulgāru valodā)
   (2009/979/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 37. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “Finanšu regula”), un jo īpaši tās 75. pantu,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3) (turpmāk “Īstenošanas kārtība”), un jo īpaši tās 90. pantu,
   tā kā:

               (1)

               Lēmumā 2009/470/EK noteiktas procedūras, kas reglamentē Kopienas finansiālo ieguldījumu izdevumiem veterinārijas jomā.

               (2)

               Jo īpaši, Lēmuma 2009/470/EK 37. panta 1. punktā paredzēts, ka, ja dalībvalstij, ieviešot kontroles stratēģiju saistībā ar iekšējā tirgus darbību attiecībā uz dzīviem dzīvniekiem, rodas personāla vai infrastruktūras problēmas strukturālā vai ģeogrāfiskā aspektā, tā pārejas laikā var saņemt Kopienas finansiālo atbalstu. Turklāt Lēmuma 2009/470/EK 37. panta 2. punktā paredzēts, ka attiecīgā dalībvalsts Komisijai iesniedz valsts programmu kopā ar visu nepieciešamo finanšu informāciju, kas vajadzīga kontroles sistēmas uzlabošanai.

               (3)

               Iekšējā tirgus darbībai vajadzīga saskaņota kontroles sistēma attiecībā uz dzīviem dzīvniekiem, tostarp attiecībā uz tiem dzīvniekiem, kurus eksportē uz trešām valstīm. Ir lietderīgi veicināt šīs stratēģijas īstenošanu, sniedzot Eiropas Savienības finansiālo ieguldījumu minētās stratēģijas īstenošanai.

               (4)

               Komisijas 2003. gada 9. aprīļa Regulā (EK) Nr. 639/2003, ar ko nosaka sīki izstrādātus noteikumus saskaņā ar Padomes Regulu (EK) Nr. 1254/1999 attiecībā uz prasībām eksporta kompensāciju piešķiršanai saistībā ar dzīvu liellopu labturību pārvadāšanas laikā (4), paredzēts, ka dzīvniekus var izvest no Eiropas Savienības muitas teritorijas tikai tādā izvešanas punktā, kur valsts pilnvarots veterinārārsts pārbauda, ka attiecībā uz dzīvniekiem, par kuriem ir pieņemta eksporta deklarācija, no izbraukšanas vietas līdz izvešanas punktam ir ievērotas prasības, kas noteiktas Padomes 2004. gada 22. decembra Regulā (EK) Nr. 1/2005 par dzīvnieku aizsardzību pārvadāšanas un saistīto darbību laikā un grozījumu izdarīšanu Direktīvās 64/432/EEK un 93/119/EK un Regulā (EK) Nr. 1255/97 (5), un ka pārvadāšanas nosacījumi pārējā pārvadājuma laikā atbilst Regulā (EK) Nr. 1/2005 noteiktajām prasībām.

               (5)

               Regulā (EK) Nr. 1/2005 paredzēts, ka tad, kad dzīvniekus nogādā izvešanas punktā, dalībvalstu pilnvaroti veterinārārsti pārbauda, ka dzīvnieki tiek pārvadāti saskaņā ar minēto regulu. Ja kompetenta iestāde konstatē, ka dzīvnieki nav piemēroti pārvadājuma turpināšanai, tie kontrolpunktā ir jāizkrauj, jāpadzirdina, jāpabaro un jāatpūtina.

               (6)

               Padomes 1997. gada 25. jūnija Regulā (EK) Nr. 1255/97, ar ko nosaka Kopienas kritērijus pieturvietai, kā arī groza pārvadājuma plānu, kas minēts Direktīvas 91/628/EEK pielikumā (6), noteikti kritēriji, kas piemērojami kontrolpunktiem visā Kopienas teritorijā, lai dzīvniekiem, kas caur tiem tiek vesti, nodrošinātu optimālus labturības apstākļus, kā arī risinātu vieglas dzīvnieku veselības problēmas.

               (7)

               Bulgārija ir saskārusies ar personāla un infrastruktūras problēmām Burgasas ostas izvešanas punktā, īstenojot ar Regulas (EK) Nr. 1/2005 21. pantu un Regulas (EK) Nr. 639/2003 2. pantu visā Kopienas teritorijā noteiktās veterinārās pārbaudes attiecībā uz dzīviem liellopiem, kurus eksportē caur šo ostu. Jo īpaši – šajā ostā nav ne iekārtu, lai pilnvarotie veterinārārsti varētu pārbaudīt dzīvos liellopus, ne saskaņā ar Regulu (EK) Nr. 1255/97 apstiprināta kontrolpunkta tiešā ostas tuvumā, kur dzīvniekus var izkraut, padzirdināt, pabarot un atpūtināt, ja tie nav piemēroti pārvadājuma turpināšanai vai ja tos nevar pārvest tādā pārvadājuma laikā, kāds noteikts Regulā (EK) Nr. 1/2005.

               (8)

               Bulgārija 2009. gada 17. septembrī Komisijai iesniedza programmu attiecībā uz dzīvu liellopu, kurus eksportē no Eiropas Savienības caur Burgasas ostu, pārvadāšanas apstākļu kontroli un uzraudzību 2010. gadam, attiecībā uz ko Bulgārija vēlas saņemt finansiālu ieguldījumu no Eiropas Savienības.

               (9)

               Komisija ir izvērtējusi Bulgārijas iesniegto programmu 2010. gadam gan no veterinārā, gan finansiālā viedokļa. Tika konstatēts, ka minētā programma atbilst attiecīgajiem Eiropas Savienības tiesību aktiem veterinārijas jomā un jo īpaši kritērijiem, kas noteikti Regulas (EK) Nr. 1/2005 21. panta 3. punktā un Padomes Regulas (EK) Nr. 1255/97 pielikumā.

               (10)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Ar šo Bulgārijas 2009. gada 17. septembrī iesniegto valsts programmu 2010. gadam attiecībā uz dzīvu liellopu, kurus eksportē no Eiropas Savienības caur Burgasas ostu, pārvadāšanas apstākļu kontroli un uzraudzību apstiprina uz laiku no 2010. gada 1. janvāra līdz 2010. gada 31. decembrim. Šis lēmums ir finansēšanas lēmums Finanšu regulas 75. panta nozīmē.
   2. pants
   Eiropas Savienības finansiālais ieguldījums ir 80 % apmērā projektēšanas un būvniecības izdevumiem, kas radušies Bulgārijai, lai Burgasas ostā uzceltu pārbaudes iekārtas un kontrolpunktu ar ietilpību no 120 līdz 140 liellopiem.
   Finansiālais ieguldījums nepārsniedz EUR 152 000, ko finansē no Eiropas Savienības 2010. gada vispārējā budžeta šādas budžeta pozīcijas, ja to pieņems:

               —

               budžeta pozīcija Nr. 17 04 02.

         3. pants
   1.   Bulgārijas iesniegtos izdevumus Eiropas Savienības finansiālā ieguldījuma saņemšanai izsaka euro un aprēķina, neietverot pievienotās vērtības nodokli un citus nodokļus.
   2.   Ja Bulgārijas izdevumi ir valūtā, kas nav euro, Bulgārija tos konvertē euro, piemērojot pēdējo valūtas maiņas kursu, ko Eiropas Centrālā banka ir noteikusi pirms pirmās tā mēneša dienas, kurā Bulgārija ir iesniegusi maksājuma pieteikumu.
   4. pants
   1.   Eiropas Savienība 1. pantā minētajai valsts programmai sniedz finansiālo ieguldījumu tad, ja Bulgārija:

               a)

               īsteno programmu saskaņā ar attiecīgajiem Eiropas Savienības tiesību aktu noteikumiem, tostarp konkurences noteikumiem un noteikumiem par publisku līgumu slēgšanas tiesību piešķiršanu;

               b)

               vēlākais līdz 2010. gada 31. jūlijam Komisijai iesniedz tehniskos un finanšu starpziņojumus par 1. pantā minēto programmu saskaņā ar Lēmuma 2009/470/EK 27. panta 7. punkta a) apakšpunktu;

               c)

               saskaņā ar Lēmuma 2009/470/EK 27. panta 7. punkta b) apakšpunktu vēlākais līdz 2011. gada 30. aprīlim Komisijai iesniedz sīki izstrādātu tehnisko nobeiguma ziņojumu, ietverot sasniegto rezultātu novērtējumu un detalizētu tādu izdevumu pārskatu, kuri radušies laikposmā no 2010. gada 1. janvāra līdz 2010. gada 31. decembrim;

               d)

               saskaņā ar Lēmuma 2009/470/EK 27. panta 8. punktu vēlākais līdz 2011. gada 30. aprīlim Komisijai iesniedz maksājumu pieteikumus attiecībā uz izdevumiem saistībā ar programmu, kas iesniegta 2009. gada 17. septembrī;

               e)

               attiecībā uz 1. pantā minēto programmu neiesniedz papildu pieprasījumus par citiem Eiropas Savienības ieguldījumiem šajos pasākumos un iepriekš nav iesniegusi šādus pieprasījumus.

         2.   Novēlotu pieteikumu gadījumā ir piemērojami finansiālā ieguldījuma samazinājumi, kas paredzēti Lēmuma 2009/470/EK 27. panta 8. punktā.
   5. pants
   Šo lēmumu piemēro no 2010. gada 1. janvāra.
   6. pants
   Šis lēmums ir adresēts Bulgārijas Republikai.

      Briselē, 2009. gada 17. decembrī

            Komisijas vārdā –

            Komisijas locekle

         Androulla VASSILIOU

      (1)  OV L 155, 18.6.2009., 30. lpp.

      (2)  OV L 248, 16.9.2002., 1. lpp.

      (3)  OV L 357, 31.12.2002., 1. lpp.

      (4)  OV L 93, 10.4.2003., 10. lpp.

      (5)  OV L 3, 5.1.2005., 1. lpp.

      (6)  OV L 174, 2.7.1997., 1. lpp.


title: 2005/534/EK: Eiropas Parlamenta Lēmums (2005. gada 12. aprīlis) par Eiropas Savienības 2003. finanšu gada vispārējā budžeta izpildes apstiprināšanu, V iedaļa – Revīzijas palāta

text:
               27.7.2005

               LV

               Eiropas Savienības Oficiālais Vēstnesis

               L 196/46

      EIROPAS PARLAMENTA LĒMUMS

   (2005. gada 12. aprīlis)
   par Eiropas Savienības 2003. finanšu gada vispārējā budžeta izpildes apstiprināšanu, V iedaļa – Revīzijas palāta
   (2005/534/EK)
   EIROPAS PARLAMENTS,
   ņemot vērā Eiropas Savienības 2003. finanšu gada vispārējo budžetu (1),
   ņemot vērā 2003. finanšu gada ieņēmumu un izdevumu pārskatu un bilanci (C6-0018/2005),
   ņemot vērā Eiropas Revīzijas palātas gada pārskatu par 2003. finanšu gadu un iestāžu atbildes (2),
   ņemot vērā deklarāciju par pārskatu ticamību, kā arī par notikušo darījumu likumību un pareizību, ko Eiropas Revīzijas palāta iesniegusi saskaņā ar EK līguma 248. pantu (3),
   ņemot vērā EK līguma 272. panta 10. punktu, 275. un 276. pantu,
   ņemot vērā Padomes 2002. gada 25. jūnija Regulu (EK, EAEK) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50. pantu, 86. panta 4. punktu, 145., 146. un 147. pantu,
   ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0066/2005),

               1.

               Revīzijas palātai apstiprina 2003. finanšu gada budžeta izpildi;

               2.

               Ieraksta Eiropas Parlamenta komentārus pievienotajā rezolūcijā;

               3.

               Uzdod priekšsēdētājam nosūtīt šo lēmumu un pievienoto rezolūciju Padomei, Komisijai, Eiropas Kopienu Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai un ombudam, kā arī publicēt tekstus Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV L 54, 28.2.2003., 1. lpp.

      (2)  OV C 293, 30.11.2004., 1. lpp.

      (3)  OV C 294, 30.11.2004., 99. lpp.

      (4)  OV L 248, 16.9.2002., 1. lpp.

      (5)  OV L 356, 31.12.1977., 1. lpp.

         EIROPAS PARLAMENTA REZOLŪCIJA

      ar komentāriem, kuri ir daļa no lēmuma par Eiropas Savienības 2003. finanšu gada vispārējā budžeta izpildes apstiprināšanu, V iedaļa – Revīzijas palāta
      EIROPAS PARLAMENTS,
      ņemot vērā Eiropas Savienības 2003. finanšu gada vispārējo budžetu (1),
      ņemot vērā 2003. finanšu gada ieņēmumu un izdevumu pārskatu un bilanci (C6-0018/2005),
      ņemot vērā Eiropas Revīzijas palātas gada pārskatu par 2003. finanšu gadu un iestāžu atbildes (2),
      ņemot vērā deklarāciju par pārskatu ticamību, kā arī par notikušo darījumu likumību un pareizību, ko Eiropas Revīzijas palāta iesniegusi saskaņā ar EK līguma 248. pantu (3),
      ņemot vērā EK līguma 272. panta 10. punktu, 275. un 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50. pantu, 86. panta 4. punktu, 145., 146. un 147. pantu,
      ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),
      ņemot vērā Reglamenta 71. pantu un V pielikumu,
      ņemot vērā Budžeta kontroles komitejas ziņojumu (A6-0066/2005),
      Eiropas Revīzijas palātas gada pārskats

                  1.

                  Atzīmē, ka Eiropas Revīzijas palāta (ERP) pārvaldīja EUR 77 076 689 budžetu, no kura bija piešķirti 96,83 % (EUR 74 634 579,94) un līdz 2003. gada 31. decembrim bija iztērēti 89,58 % (EUR 69 045 709,53);

                  2.

                  Atzinīgi vērtē to, ka Revīzijas palāta pirmo reizi ir atsevišķi novērtējusi visu iestāžu kontroles vidi un ir publicējusi to apsvērumus atsevišķā nodaļā;

                  3.

                  Atzīmē, ka Revīzijas palāta ir izstrādājusi uzdevumu aprakstus, kurās detalizēti aprakstīti finanšu dalībnieku uzdevumi, tiesības un pienākumi, un ka 2003. gada decembrī ir pieņemti obligātie kontroles standarti;

                  4.

                  Ņem vērā KPMG ārējās revīzijas konstatējumus attiecībā uz Revīzijas palātu: “Pēc mūsu domām (…) saskaņā ar Finanšu regulu, izpildes noteikumiem, vispārpieņemtiem pārskatu principiem un Eiropas Revīzijas palātas iekšējiem noteikumiem grāmatvedības dati un finanšu pārskati sniedz patiesu un pareizu atspoguļojumu par Revīzijas palātas aktīviem un finanšu stāvokli 2003. gada 31. decembrī un par ekonomiskajiem rezultātiem, kā arī ieņēmumiem un izdevumiem tobrīd noslēgtajā finanšu gadā”;

                  5.

                  Aicina iesniegt novērtēšanas pārskata kopiju par Revīzijas palātas veidošanas politiku, kad to pabeigs;

            2002. gada budžeta izpildes apstiprināšanas procedūras pārraudzība

                  6.

                  Atgādina, ka 2002. gada budžeta izpildes apstiprinājuma ziņojumā arī bija iekļauti apsvērumi par ticamības deklarāciju un revīzijas sistēmu; šie apsvērumi ir jāievēro Komisijas 2003. gada budžeta izpildes apstiprinājuma ziņojumā;

                  7.

                  Norāda, ka izmeklēšana Eiropas Kopienu Statistikas birojā, ko veica Eiropas Birojs krāpšanas apkarošanai (OLAF), patlaban vēl nav pabeigta; uzstāj, lai Revīzijas palāta nosaka daudzpusīgu kontroles un uzraudzības sistēmu revīziju uz vietas, tiklīdz OLAF pabeigs izmeklēšanu;

                  8.

                  Atkārto savus ieteikumus par 2002. gada budžeta izpildes apstiprināšanu, kas minēti 2004. gada 21. aprīļa rezolūcijas (6) 21. un 22. punktā, attiecībā uz to, ka sakarā ar Revīzijas palātas paplašināšanos katram no tās 25 locekļiem jāuzņemas īpaša revīzijas atbildība vismaz par vienu Komisijas ģenerāldirektorātu, lai iespējami agri atklātu un novērstu tādus nevēlamus notikumus kā Eiropas Kopienu Statistikas birojā;

                  9.

                  Atzinīgi vērtē to, ka saskaņā ar 2005. gada darba plānu Revīzijas palāta revidēs Eiropas kontu sistēmas inventāra sarakstus, nacionālo kopienākumu (NKI) un NKI kvalitāti;

                  10.

                  Atzinīgi vērtē to, ka Revīzijas palāta ir caurskatījusi Eiropas Ekonomikas un sociālo lietu komitejas locekļu jaunos statūtus; atzīmē, ka statūtiem pašiem par sevi nav tiešu finansiālu seku; ir vēlreiz pārliecinājusies, ka Revīzijas palāta piedalīsies 2004. gada revīzijā;

                  11.

                  Atzīmē, ka Eiropas Ekonomikas un sociālo lietu komiteja 2003. gada oktobrī pieņēma lēmumu par inventāru sarakstu sīkāku aprakstu un procedūrām; tāpēc aicina Revīzijas palātu, gatavojot 2004. gada pārskatu, veikt inventāra sarakstu revīziju;

                  12.

                  Atzinīgi vērtē to, ka Revīzijas palāta ir nosūtījusi savus 2004. gada 16. decembra lēmumus par pasākumiem sadarbībai ar Eiropas Biroju krāpšanas apkarošanai (attiecībā uz locekļiem, personālu un piekļuvi revīzijas informācijai); pauž nožēlu, ka šos lēmumus pieņēma ar novēlošanos;

                  13.

                  Atzinīgi vērtē pasākumus, ko Revīzijas palāta veikusi attiecībā uz palātas locekļu dienesta automašīnu izmantošanu, kā izklāstīts tās 2004. gada 15. jūnija administratīvajā lēmumā; atzīst, ka jaunie noteikumi ir pārredzami un liecina par situācijas uzlabošanos; atzīmē, ka palāta, lai samazinātu administratīvā slogu, papildus ar komandējuma apliecību apstiprinātajiem braucieniem arī sedz izmaksas par 15 000 km un ka automašīnu izmantošanu darba vajadzībām reģistrē autovadītāja žurnālā;

                  14.

                  Atzīmē, ka 5. pantā par iepriekš minēto lēmumu ir noteikts: “Ja locekļi vai ģenerālsekretārs savas dienesta automašīnas izmanto braucieniem, kas neatbilst 4. pantam (t.i., braucieniem, lai veiktu darba pienākumus, kuri paredzēti komandējuma apliecībā, vai braucieniem, kas iekļaujas standarta limitā 15 000 kilometri gadā), viņi ir atbildīgi par visiem saistītiem izdevumiem (ceļa nodokļiem, degvielu un visiem nomas papildu maksājumiem par nobraukumu, kurš gada laikā pārsniedz 45 000 km, kas noteikts pamatlīgumā)”; uzskata, ka dienesta automašīnu personīga izmantošana ir slēpti materiāli ienākumi, ko Parlaments atzīst par nepieņemamiem;

            Kredītrīkotāja gada darbības pārskats un iekšējā revidenta gada pārskats

                  15.

                  Atzīst, ka Revīzijas palāta ir nosūtījusi Budžeta kontroles komitejai ziņojumu uz vienas lapas (saskaņā ar Finanšu regulas 86. panta 4. punktu); pauž cerību, ka šāds ziņojums sniedz skaidru priekšstatu par pašreizējo kontroles vidi un par to, ka tajā nākamajā gadā jāievieš uzlabojumi;

                  16.

                  Prasa kredītrīkotāju gada pārskatā iekļaut parakstītu ticamības deklarāciju;

                  17.

                  Vēlas saņemt iekšējā revidenta gada pārskata kopiju; apzinās, ka Revīzijas palāta uzskata to par iekšēju dokumentu; taču uzsver, ka iekšējā revidenta pārskats parasti sniedz budžeta izpildes apstiprinātajai iestādei skaidru priekšstatu par kontroles vidi un nākamajā gadā plānotajiem uzlabojumiem; uzsver, ka vairums citu iestāžu uztic Budžeta kontroles komitejai rīkoties ar šo dokumentu atbildīgi;

                  18.

                  Atzīmē, ka Eiropas Revīzijas palāta ir ieviesusi kompjuterizētu revīzijas atbalsta sistēmu, kas izstrādāta, lai veicinātu un uzlabotu revīzijas procesa plānošanu un standartizāciju, kvalitātes kontroli visos šī procesa posmos, dokumentāciju, rezultātu iesniegšanu un pārskatu sastādīšanu, darbu attālās vietās un pārvaldības informācijas nodrošināšanu;

                  19.

                  Atzīmē, ka 2003. gadā izmantoti tikai 50 % līdzekļu, kas pieejami civildienesta ierēdņu un ekspertu apmaiņai, jo mainījās piemērojamie finanšu noteikumi; tāpēc 2003. gads jāuzskata par pārejas gadu;

                  20.

                  Uzskata, ka vajadzētu izanalizēt, vai nav jāreformē “smagnējās” Eiropas Revīzijas palātas pašreizējā struktūra un darbība; atgādina, ka Revīzijas palātā pašreiz strādā 25 locekļi un 736 darbinieki, no kuriem 325 ir profesionāli revidenti (A un B kategorijas), 275 (A un B kategorijas) strādā revīzijas grupās un 50 (A kategorijas) – palātas locekļu birojos;

                  21.

                  Atzinīgi vērtē to, ka palāta ir iesniegusi Budžeta kontroles komitejai 2003. gada septembra ziņojumu par savu ēku politiku; vēlas saņemt informāciju par sasniegto saistībā ar 2004. gada budžeta izpildes apstiprināšanas procedūru;

            Citas piezīmes

                  22.

                  Izsaka atzinību Revīzijas palātai par tīkla izveidošanu sadarbībai ar revīzijas iestādēm dalībvalstīs un pievienošanās pieteikumvalstīs (kuras gatavojas paplašināšanai); aicina Revīzijas palātu Parlamenta kompetentai komitejai laikus pirms 2004. gada budžeta izpildes apstiprināšanas procedūras ziņot par sasniegto:

                              —

                              labākas pienākumu sadalījuma sistēmas izveidošanā starp Revīzijas palātu un valstu revīzijas iestādēm, it īpaši attiecībā uz piekļuvi valsts revīzijas dokumentiem, un

                              —

                              revīzijas pieejas pilnveidošanā, īpaši attiecībā uz valstu ticamības deklarācijām un revīzijas sistēmām, lai uzlabotu savietojamību, un

                              —

                              kontroles efektivitātes uzlabošanā, pilnībā pārskatot paredzēto revīziju skaitu un kvalitāti;

                  23.

                  Atzinīgi vērtē Revīzijas palātas gatavību laikus sniegt rakstiskas atbildes uz jautājumiem, lai tās ņemtu vērā 2003. gada budžeta izpildes apstiprināšanā;

                  24.

                  Aicina Revīzijas palātu iesniegt Budžeta kontroles komitejas priekšsēdētājam un referentam, kas gatavo ziņojumu par Komisijas budžeta izpildes apstiprināšanu, gada pārskata signāleksemplārus – ja nepieciešams, konfidenciāli; turklāt vēlas laikus uzzināt, kādi īpaši pārskati gada laikā ir gaidāmi, lai varētu tos rūpīgi izskatīt;

                  25.

                  Aicina Revīzijas palātu laikus izvērtēt jaunās Finanšu regulas iespaidu uz palātas administratīvo darbību, lai to ņemtu vērā savā 2005/2006. gada pārskatā;

                  26.

                  Aicina Revīzijas palātu tās gada darbības pārskatā iekļaut informāciju par palātas spēju sasniegt izpildes mērķus, vienību izmaksas, nozīmīgas attīstības jomas un citus atbilstīgus faktorus attiecībā uz iestādes sniegumu; atzīmē, ka šāds izpildes pārskats arī būtu lieliska iespēja publicēt informāciju par ticamības deklarācijas modernizēšanu un citām izstrādnēm palātas revīzijas metodikā.

         (1)  OV L 54, 28.2.2003., 1. lpp.

         (2)  OV C 293, 30.11.2004., 1. lpp.

         (3)  OV C 294, 30.11.2004., 99. lpp.

         (4)  OV L 248, 16.9.2002., 1. lpp.

         (5)  OV L 356, 31.12.1977., 1. lpp.

         (6)  OV L 330, 4.11.2004., 144. lpp.


title: 2013/223/ES: Komisijas Lēmums ( 2013. gada 24. aprīlis ), ar kuru groza Lēmumu 2000/745/EK, ar ko pieņem saistības, kuras piedāvātas sakarā ar antidempinga un antisubsidēšanas procedūrām attiecībā uz konkrētu Indijas, Indonēzijas, Malaizijas, Korejas Republikas, Taivānas un Taizemes izcelsmes polietilēntereftalāta (PET) veidu importu

text:
               22.5.2013

               LV

               Eiropas Savienības Oficiālais Vēstnesis

               L 135/19

         KOMISIJAS LĒMUMS
   (2013. gada 24. aprīlis),
   ar kuru groza Lēmumu 2000/745/EK, ar ko pieņem saistības, kuras piedāvātas sakarā ar antidempinga un antisubsidēšanas procedūrām attiecībā uz konkrētu Indijas, Indonēzijas, Malaizijas, Korejas Republikas, Taivānas un Taizemes izcelsmes polietilēntereftalāta (PET) veidu importu
   (2013/223/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 8. un 9. pantu,
   pēc apspriešanās ar Padomdevēju komiteju,
   tā kā:
   A.   SPĒKĀ ESOŠIE PASĀKUMI

               (1)

               Pēc termiņbeigu pārskatīšanas un daļējas starpposma pārskatīšanas Padome ar Regulu (EK) Nr. 192/2007 (2) noteica galīgo antidempinga maksājumu konkrētu Indijas, Indonēzijas, Malaizijas, Korejas Republikas, Taizemes un Taivānas izcelsmes polietilēntereftalāta (PET) veidu importam. Pasākumi sākotnēji tika noteikti 2000. gada augustā (3). Patlaban notiek pasākumu termiņbeigu pārskatīšana (4).

               (2)

               Komisija ar Lēmumu 2000/745/EK (5) (“lēmums”) pieņēma cenu saistības (“saistības”) cita starpā no Indonēzijas uzņēmuma P.T. Polypet Karyapersada (“Polypet”). Pēc konstatējumiem un secinājumiem, kas tika gūti ar “jaunu eksportētāju” saistītajā pārskatīšanā (6), Komisija ar Lēmumu 2002/232/EK (7), ar ko groza Lēmumu 2000/745/EK, pieņēma saistības no Indijas uzņēmuma Futura Polyesters Limited (“Futura”).

         B.   PIENĀKUMI, KAS IZRIET NO SAISTĪBĀM

               (3)

               Viens no galvenajiem pienākumiem, kas izriet no saistībām, ir ik ceturksni sniegt tādu informāciju par pārdošanu, pēc kuras Komisija var reāli uzraudzīt saistību izpildi. Uzraudzības pienākums aptver arī situācijas, kad attiecīgajā ceturksnī pārdošana nav notikusi (informācijas sniegšana par to, ka pārdošana nav notikusi).

               (4)

               Turklāt ražotājiem eksportētājiem nekavējoties jāinformē Komisija par visām izmaiņām uzņēmuma korporatīvajā struktūrā, kuras var rasties saistību izpildes laikā.

               (5)

               Saistību noteikumi paredz, ka nesadarbošanās ar Komisiju šajos jautājumos tiek uzskatīta par saistību neizpildi. Nesen Eiropas Savienības Tiesa lēma (8), ka pienākums sniegt informāciju ir jāuzskata par galveno saistību labas darbības aspektu.

         C.   SAISTĪBU NEIZPILDE

               (6)

               Uzņēmums Polypet nesniedza informāciju par pārdošanu 2012. gada trešajā ceturksnī, kaut arī tam tika nosūtīti atkārtoti atgādinājumi. Turklāt pretēji to saistību noteikumiem, kuras Polypet bija uzņēmies, tas nekavējoties neinformēja Komisiju, ka tā aktīvi 2012. gada augustā pārdoti citam Indonēzijas uzņēmumam. Netika saņemta informācija par 2012. gada ceturto ceturksni.

               (7)

               Uzņēmums Futura nesniedza informāciju par 2012. gada trešo un ceturto ceturksni, kaut arī tam tika nosūtīti atkārtoti atgādinājumi.

               (8)

               Informācijas nesniegšana un paziņojumu nesniegšana par izmaiņām uzņēmuma struktūrā ir ilgstoša nesadarbošanās un tādējādi – saistību noteikumu neizpilde. Tas ir pamats abu saistību atsaukšanai.

         D.   RAKSTISKI IESNIEGTAS PIEZĪMES

               (9)

               Abiem uzņēmumiem tika dota iespēja tikt uzklausītiem un rakstiski iesniegt piezīmes. No uzņēmumiem netika saņemtas rakstiskas piezīmes.

         E.   GROZĪJUMI LĒMUMĀ 2000/745/EK

               (10)

               Tāpēc saskaņā ar antidempinga pamatregulas 8. panta 9. punktu un saskaņā ar attiecīgajiem saistību noteikumiem, kas atļauj Komisijai atsaukt saistības, Komisija ir secinājusi, ka būtu jāatsauc pieņemtās uzņēmumu Polypet un Futura piedāvātās saistības un būtu jāgroza Lēmums 2000/745/EK, kas ir grozīts ar Lēmumu 2002/232/EK. Tādējādi galīgie antidempinga maksājumi, kas noteikti ar Regulas (EK) Nr. 192/2007 1. pantu, būtu automātiski jāpiemēro uzņēmumu Polypet un Futura ražotā PET importam (Taric papildkods A193 uzņēmumam Polypet un Taric papildkods A184 uzņēmumam Futura),

         IR PIEŅĒMUSI ŠO LĒMUMU.
   1. pants
   Ar šo tiek atsauktas saistības, kas pieņemtas no uzņēmumiem P.T. Polypet Karyapersada, Indonēzija (Taric papildkods A193), un Futura Polyesters Limited, Indija (Taric papildkods A184).
   2. pants
   Tabulu Lēmuma 2000/745/EK 1. pantā aizstāj ar šādu:

                  “Valsts

                  Uzņēmumi

                     Taric papildkods

                  Indija

                     Reliance Industries Limited

                  A181

                  Indija

                     Pearl Engineering Polymers Limited

                  A182

                  Indija

                     Dhunseri Petrochem & Tea Limited

                  A585”

   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Briselē, 2013. gada 24. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 343, 22.12.2009., 51. lpp.

      (2)  OV L 59, 27.2.2007., 1. lpp.

      (3)  OV L 199, 5.8.2000., 48. lpp.

      (4)  OV C 55, 24.2.2012., 4. lpp.

      (5)  OV L 301, 30.11.2000., 88. lpp.

      (6)  OV L 78, 21.3.2002., 4. lpp.

      (7)  OV L 78, 21.3.2002., 12. lpp., OV C 116, 15.5.2003., 2. lpp.

      (8)  Lieta C-552/10 P, http://curia.europa.eu/juris/document/document.jsf?text=&docid=130244&pageIndex=0&doclang=LV&mode=req&dir=&occ=first&part=1&cid=825501.


title: 2012/3/ES: Eiropas Parlamenta un Padomes Lēmums ( 2011. gada 13. decembris ) par elastības instrumenta izmantošanu

text:
               7.1.2012

               LV

               Eiropas Savienības Oficiālais Vēstnesis

               L 4/10

         EIROPAS PARLAMENTA UN PADOMES LĒMUMS
   (2011. gada 13. decembris)
   par elastības instrumenta izmantošanu
   (2012/3/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 27. punkta piekto daļu,
   ņemot vērā Eiropas Komisijas priekšlikumu,
   tā kā:
   pēc visu iespēju izskatīšanas apropriāciju pārdalīšanai 1.a izdevumu apakškategorijā un 4. izdevumu kategorijā abas budžeta lēmējiestādes vienojās izmantot elastības instrumentu, lai 2012. gada budžetā, pārsniedzot 1.a izdevumu apakškategorijas maksimālos apjomus, papildinātu finansējumu par EUR 50 miljoniem stratēģijas “Eiropa 2020” finansēšanai un, pārsniedzot 4. izdevumu kategorijas maksimālos apjomus, par EUR 150 miljoniem – Eiropas kaimiņattiecību politikas finansēšanai,
   IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā (turpmāk “2012. gada budžets”) izmanto elastības instrumentu, lai nodrošinātu summu EUR 50 miljonu apmērā saistību apropriācijās 1.a izdevumu apakškategorijā un EUR 150 miljonu apmērā saistību apropriācijās 4. izdevumu kategorijā.
   Minētās summas izmanto, lai papildinātu finansējumu šādiem pasākumiem:

               —

               EUR 50 miljoni stratēģijai “Eiropa 2020” 1.a izdevumu apakškategorijā,

               —

               EUR 150 miljoni Eiropas kaimiņattiecību politikai 4. izdevumu kategorijā.

         2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 13. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. SZPUNAR

      (1)  OV C 139, 14.6.2006., 1. lpp.


title: Eiropas Parlamenta Lēmums (ES, Euratom) 2016/1468 (2016. gada 28. aprīlis) par Inovācijas un tīklu izpildaģentūras (bijušās Eiropas Transporta tīkla izpildaģentūras) 2014. finanšu gada budžeta izpildes apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/130

         EIROPAS PARLAMENTA LĒMUMS (ES, EURATOM) 2016/1468
   (2016. gada 28. aprīlis)
   par Inovācijas un tīklu izpildaģentūras (bijušās Eiropas Transporta tīkla izpildaģentūras) 2014. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Savienības 2014. finanšu gada vispārējo budžetu (1),

               —

               ņemot vērā Eiropas Savienības konsolidētos pārskatus par 2014. finanšu gadu (COM(2015) 377 – C8-0199/2015) (2),

               —

               ņemot vērā Inovācijas un tīklu izpildaģentūras (bijušās Eiropas Transporta tīkla izpildaģentūras) 2014. finanšu gada galīgos pārskatus (3),

               —

               ņemot vērā Komisijas ziņojumu par turpmāko rīcību saistībā ar 2013. finanšu gada budžeta izpildes apstiprināšanu (COM(2015) 505) un Komisijas dienestu darba dokumentus, kas tam pievienoti (SWD(2015) 194, SWD(2015) 195),

               —

               ņemot vērā Komisijas gada ziņojumu budžeta izpildes apstiprinātājiestādei par 2014. gadā veiktajām iekšējām revīzijām (COM(2015) 441) un Komisijas dienestu darba dokumentu, kas tam pievienots (SWD(2015) 170),

               —

               ņemot vērā Revīzijas palātas ziņojumu par Inovācijas un tīklu izpildaģentūras (bijušās Eiropas Transporta tīkla izpildaģentūras) 2014. finanšu gada pārskatiem ar Aģentūras atbildi (4),

               —

               ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz izpildaģentūrām par 2014. finanšu gada budžeta izpildi (05585/2016 – C8-0040/2016),

               —

               ņemot vērā Līguma par Eiropas Savienības darbību 317., 318. un 319. pantu,

               —

               ņemot vērā Eiropas Atomenerģijas kopienas dibināšanas līguma 106.a pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (7), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (8), un jo īpaši tās 66. panta pirmo un otro daļu,

               —

               ņemot vērā Komisijas 2013. gada 23. decembra Īstenošanas lēmumu 2013/801/ES, ar ko izveido Inovācijas un tīklu izpildaģentūru un atceļ Lēmumu 2007/60/EK, kas grozīts ar Lēmumu 2008/593/EK (9),

               —

               ņemot vērā Reglamenta 93. pantu un V pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A8-0140/2016),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Inovācijas un tīklu izpildaģentūras (bijušās Eiropas Transporta tīkla izpildaģentūras) direktoram apstiprinājumu par Izpildaģentūras 2014. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2014. finanšu gada vispārējā budžeta izpildes apstiprināšanu, III iedaļa – Komisija un izpildaģentūras, kā arī 2016. gada 28. aprīļa rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2014. finanšu gada budžeta izpildi (10);

               3.

               uzdod priekšsēdētājam šo lēmumu, lēmumu par Eiropas Savienības 2014. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Inovācijas un tīklu izpildaģentūras (bijušās Eiropas Transporta tīkla izpildaģentūras) direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 51, 20.2.2014.

      (2)  OV C 377, 13.11.2015., 1. lpp.

      (3)  OV C 367, 5.11.2015., 10. lpp.

      (4)  OV C 409, 9.12.2015., 362. lpp.

      (5)  OV C 377, 13.11.2015., 146. lpp.

      (6)  OV L 298, 26.10.2012., 1. lpp.

      (7)  OV L 11, 16.1.2003., 1. lpp.

      (8)  OV L 297, 22.9.2004., 6. lpp.

      (9)  OV L 352, 24.12.2013., 65. lpp.

      (10)  Šajā dienā pieņemtie teksti, P8_TA(2016)0148 (skatīt šā Oficiālā Vēstneša 91. lpp.).


title: Padomes Lēmums (ES) 2015/333 ( 2015. gada 2. marts ), ar ko ieceļ amatā Eiropas Ekonomikas un sociālo lietu komitejas locekli no Itālijas

text:
               3.3.2015

               LV

               Eiropas Savienības Oficiālais Vēstnesis

               L 58/74

         PADOMES LĒMUMS (ES) 2015/333
   (2015. gada 2. marts),
   ar ko ieceļ amatā Eiropas Ekonomikas un sociālo lietu komitejas locekli no Itālijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Itālijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               tā kā pēc Corrado ROSSITTO kunga nāves ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Flora GOLINI kundze, Vicepresidente nonché Membro della Giunta esecutiva confederale della CIU (Confederazione Italiana di Unione delle professioni), tiek iecelta par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 2. martā

            Padomes vārdā –

            priekšsēdētāja

         D. REIZNIECE-OZOLA

      (1)  OV L 251, 25.9.2010., 8. lpp.


title: Padomes Lēmums (ES) 2015/372 ( 2014. gada 8. oktobris ) par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai

text:
               7.3.2015

               LV

               Eiropas Savienības Oficiālais Vēstnesis

               L 64/1

         PADOMES LĒMUMS (ES) 2015/372
   (2014. gada 8. oktobris)
   par to, lai Savienības un tās dalībvalstu vārdā parakstītu un provizoriski piemērotu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
   ņemot vērā Horvātijas Pievienošanās aktu un jo īpaši tā 6. panta 2. punkta otro daļu,
   ņemot vērā Eiropas Komisijas priekšlikumu,
   tā kā:

               (1)

               Padome 2012. gada 14. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas, lai noslēgtu Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses (1), lai ņemtu vērā Horvātijas Republikas pievienošanos Eiropas Savienībai (“protokols”).

               (2)

               Šīs sarunas tika sekmīgi pabeigtas 2013. gada 12. decembrī.

               (3)

               Protokols būtu jāparaksta Savienības un tās dalībvalstu vārdā, ņemot vērā tā noslēgšanu vēlāk.

               (4)

               Protokols būtu provizoriski jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības un tās dalībvalstu vārdā atļauj parakstīt Protokolu, ar ko groza Eiropas un Vidusjūras reģiona valstu aviācijas nolīgumu starp Eiropas Savienību un tās dalībvalstīm, no vienas puses, un Izraēlas Valsts valdību, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā protokola noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
   3. pants
   Protokolu saskaņā ar tā 3. panta 2. punktu provizoriski piemēro no brīža, kad Puses to parakstījušas (2), līdz tas stājas spēkā.
   4. pants
   Šis lēmums stājas spēkā tā pieņemšanas dienā.

      Luksemburgā, 2014. gada 8. oktobrī

            Padomes vārdā –

            priekšsēdētājs

         M. LUPI

      (1)  Nolīguma teksts publicēts OV L 208, 2.8.2013., 3. lpp.

      (2)  Dienu, no kuras protokolu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: 2004/563/EK, Euratom: Komisijas lēmums (2004. gada 7. jūlijs) par grozījumiem tās reglamentā

text:
               27.7.2004

               LV

               Eiropas Savienības Oficiālais Vēstnesis

               L 251/9

      KOMISIJAS LĒMUMS

   (2004. gada 7. jūlijs)
   par grozījumiem tās reglamentā
   (2004/563/EK, Euratom)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 218. panta 2. punktu,
   ņemot vērā Eiropas Atomenerģijas kopienas dibināšanas līgumu un jo īpaši tā 131. pantu,
   ņemot vērā Līgumu par Eiropas Savienību un jo īpaši tā 28. panta 1. punktu un 41. panta 1. punktu,
   IR PIEŅĒMUSI ŠO LĒMUMU.
   1. pants
   Komisijas noteikumi par elektroniskajiem un digitālajiem dokumentiem, kuri izklāstīti šī lēmuma pielikumā, ir pievienoti Komisijas reglamentam kā pielikums.
   2. pants
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2004. gada 7. jūlijā

            Komisijas vārdā —

            priekšsēdētājs

         Romano PRODI

      PIELIKUMS
      Komisijas noteikumi par elektroniskajiem un digitālajiem dokumentiem
      Tā kā:

                  (1)

                  Jaunu informācijas un komunikāciju tehnoloģiju plaša izmantošana Komisijā gan tās iekšējā darbībā, gan tās dokumentu apmaiņā ar ārpasauli, jo īpaši ar Kopienas iestādēm, tai skaitā struktūrām, kas ir atbildīgas par atsevišķu Kopienas politiku īstenošanu, un ar nacionālajām pārvaldes iestādēm, ir par pamatu tam, ka Komisijas dokumentu apritē ir arvien vairāk elektronisko un digitālo dokumentu.

                  (2)

                  Atbilstīgi Baltajai grāmatai par Komisijas reformu (1), kuras 7., 8. un 9. pasākums paredz nodrošināt pāreju uz “e-Komisiju”, un ziņojumam “Par e-Komisiju: īstenošanas stratēģija laika posmā no 2001. līdz 2005. gadam (Baltās grāmatas par reformu 7., 8. un 9. pasākums)” (2) Komisija savās darba procedūrās un attiecībās starp dienestiem intensificēja skaitļošanas tehnikas sistēmu attīstību, kas padara par iespējamu dokumentus un procedūras pārvaldīt elektroniski.

                  (3)

                  Komisija ar Lēmumu 2002/47/EK, EOTK, Euratom
                      (3) savam reglamentam pievienoja noteikumus par dokumentvedību, lai jo īpaši garantētu, ka tā jebkurā brīdī varētu sniegt informāciju par tiem jautājumiem, par kuriem tā ir atbildīga. Komisija savā ziņojumā par tās dokumentvedības vienkāršošanu un modernizāciju (4) noteica vidēja termiņa mērķi izveidot dokumentu elektroniskas arhivēšanas sistēmu, kas būtu pamatota uz visos dienestos piemērojamiem kopējiem noteikumiem un procedūrām.

                  (4)

                  Dokumenti jāpārvalda, ievērojot Komisijai saistošus drošības noteikumus, jo īpaši attiecībā uz dokumentu klasifikāciju saskaņā ar tās Lēmumu 2001/844/EK, EOTK, Euratom
                      (5), informācijas sistēmu aizsardzību saskaņā ar tās lēmumu C(95) 1510, kā arī attiecībā uz personas datu aizsardzību saskaņā ar Eiropas Parlamenta un Padomes Regulu (EK) Nr. 45/2001 (6). Tāpat arī Komisijas dokumentu apritei ir jābūt organizētai tādā veidā, lai informācijas sistēmas, tīkli un nosūtīšanas līdzekļi būtu aizsargāti ar adekvātiem drošības pasākumiem.

                  (5)

                  Svarīgi ir ne tikai pieņemt noteikumus, kas Komisijā noteiktu nosacījumus, saskaņā ar kuriem atzīst par derīgiem elektroniskos un digitālos dokumentus vai dokumentus, ko sūta elektroniski, ja šādi nosacījumi nav noteikti citādi, bet arī glabāšanas nosacījumus, kas garantētu šādu dokumentu un tiem pievienoto metadatu integritāti un izlasāmību visā noteiktajā glabāšanas laikā,

            IR PIEŅEMTS ŠIS LĒMUMS.
      1. pants
      Mērķis
      Šie noteikumi nosaka elektronisko un digitālo dokumentu derīguma nosacījumus Komisijas vajadzībām. Tāpat tie paredz garantēt šo dokumentu un tiem pievienoto metadatu autentiskumu, integritāti un izlasāmību laika gaitā.
      2. pants
      Darbības joma
      Šie noteikumi ir piemērojami tādiem elektroniskajiem un digitālajiem dokumentiem, kas izveidoti vai saņemti un glabāti Komisijā.
      Ja to paredz vienošanās, tos var piemērot elektroniskajiem un digitālajiem dokumentiem, kas tiek glabāti citās vienībās, kuras atbildīgas par atsevišķu Kopienas politiku īstenošanu, vai dokumentiem, ar kuriem apmainās datu pārraides tīklā starp dažādām pārvaldes iestādēm un Komisiju.
      3. pants
      Definīcijas
      Šajos noteikumos:
      1)   “dokuments”: ir dokuments tādā nozīmē, kā noteikts Eiropas Parlamenta un Padomes Regulas (EK) Nr. 1049/2001 (7) 3. panta a) apakšpunktā, kā arī 1. pantā noteikumos par dokumentvedību, kas kā pielikums pievienoti Komisijas reglamentam, turpmāk tekstā “dokumentvedības noteikumi”;
      2)   “elektroniskais dokuments”: ir ar skaitļošanas tehnikas sistēmas vai līdzīga veida iekārtas palīdzību saņemto vai uzkrāto datu kopums, ko var izlasīt vai apskatīt kāda persona vai šāda sistēma vai tai līdzīga iekārta, kā arī šādu datu jebkāda veida apskatīšana vai uzkrāšana drukātā vai citādā veidā;
      3)   “dokumentu digitalizēšana”: ir process, kas papīra vai jebkāda cita tradicionāla veida dokumentu pārveido elektroniskā attēlā. Digitalizēšana attiecas uz visa veida dokumentiem, un to var veikt no dažādiem informācijas nesējiem, tādiem kā papīrs, fakss, mikrofišas, mikrofilmas, fotogrāfijas, video vai audio kasetes un filmas;
      4)   “dokumenta dzīves cikls”: ir dokumenta dzīves etapu vai periodu kopums, sākot no tā saņemšanas vai formālā izveidošanas brīža dokumentvedības noteikumu 4. panta nozīmē līdz tā nodošanai Komisijas vēstures arhīvos un tā atklāšanai sabiedrībai vai līdz tā iznīcināšanai minēto noteikumu 7. panta nozīmē;
      5)   “Komisijas dokumentu aprite”: ir visu to dokumentu, lietu un metadatu kopums, ko Komisija izveido, saņem, iereģistrē, klasificē un glabā;
      6)   “integritāte”: ir fakts, ka informācija, ko satur dokuments un tam pievienotie metadati, ir pilnīga (tajā atrodas visi dati) un pareiza (visi dati ir nemainīti);
      7)   “izlasāmība laika gaitā”: ir fakts, ka informācija, ko satur dokumenti un tiem pievienotie metadati, paliek viegli izlasāma jebkurai personai, kuras pienākumos tas ietilpst vai kurai ir tiesības tiem piekļūt visa šo dokumentu dzīves cikla laikā, sākot no to formālas izveidošanas vai saņemšanas brīža līdz to nodošanai Komisijas vēstures arhīviem un to atklāšanai sabiedrībai vai līdz to atļautai iznīcināšanai, ievērojot noteikto glabāšanas laiku;
      8)   “metadati”: ir dati, kas apraksta dokumentu kontekstu, saturu un struktūru, kā arī to pārvaldīšanu laikā, kuri ir noteikti dokumentvedības noteikumu piemērošanas noteikumos un tiks papildināti ar šo noteikumu piemērošanas noteikumiem;
      9)   “elektroniskais paraksts”: ir elektroniskais paraksts Eiropas Parlamenta un Padomes Direktīvas 1999/93/EK (8) 2. panta 1. punkta nozīmē;
      10)   “uzlabots elektroniskais paraksts”: ir elektroniskais paraksts Direktīvas 1999/93/EK 2. panta 2. punkta nozīmē.
      4. pants
      Elektronisko dokumentu derīgums
      1.   Ja saskaņā ar piemērojamiem Kopienas vai nacionālajiem noteikumiem nepieciešams parakstīts dokumenta oriģināls, Komisijā izgatavotais vai saņemtais dokuments izpilda šo prasību, ja uz attiecīgā dokumenta ir uzlabots elektroniskais paraksts, kas ir pamatots ar kvalitātes sertifikātu, un ja šis paraksts izveidots ar drošu paraksta veidošanas ierīci, vai arī, ja elektroniskais paraksts sniedz ekvivalentas garantijas attiecībā uz parakstam piešķirtu funkcionaliāti.
      2.   Ja saskaņā ar piemērojamiem Kopienas vai nacionālajiem noteikumiem nepieciešams, lai dokuments tiktu sastādīts rakstiskā veidā, neprasot parakstītu oriģinālu, Komisijā izgatavotais vai saņemtais elektroniskais dokuments izpilda šo prasību, ja persona, kas izveidojusi dokumentu, ir pienācīgi identificējama un ja dokuments ir izveidots ar tādiem nosacījumiem, kas garantē tā satura un tam pievienoto metadatu integritāti, un tiek glabāts saskaņā ar 7. panta nosacījumiem.
      3.   Šī panta noteikumus piemēro, sākot no nākošās dienas, kas seko pēc 9. pantā paredzēto piemērošanas noteikumu pieņemšanas.
      5. pants
      Elektronisko procedūru derīgums
      1.   Ja saskaņā ar kādu no Komisijas iekšējām procedūrām nepieciešams pilnvarotas personas paraksts vai personas piekrišana vienā vai vairākos iepriekš minētās procedūras etapos, procedūru var pārvaldīt ar skaitļošanas tehnikas sistēmas palīdzību ar noteikumu, ka katru personu skaidri un nepārprotami identificē un ka attiecīgā sistēma garantē satura, tai skaitā procedūras etapu, nemainību.
      2.   Ja procedūrā iesaistīta Komisija un citas vienības un ja saskaņā ar šo procedūru nepieciešams pilnvarotas personas paraksts vai personas piekrišana vienā vai vairākos šīs procedūras etapos, šo procedūru var pārvaldīt ar skaitļošanas tehnikas sistēmas palīdzību ar noteikumu, ka nosacījumi un tehniskās garantijas ir noteiktas ar vienošanos.
      6. pants
      Nosūtīšana elektroniski
      1.   Dokumentu nosūtīšanu no Komisijas iekšējam vai ārējam saņēmējam var veikt ar tādiem komunikāciju līdzekļiem, kas ir vispiemērotākie attiecīgajā gadījumā.
      2.   Dokumentus var nosūtīt Komisijai, izmantojot jebkura veida komunikāciju līdzekļus, tai skaitā elektroniski – fakss, e-pasts, elektroniska veidlapa, tīmekļa vietne internetā.
      3.   Šī panta 1. un 2. punktu nepiemēro, ja saskaņā ar piemērojamiem Kopienas vai nacionālajiem noteikumiem vai saskaņā ar pušu starpā noslēgtu vienošanos vai līgumu nepieciešams īpašs nosūtīšanas veids vai īpašas formalitātes ievērošana.
      7. pants
      Glabāšana
      1.   Komisija glabā elektroniskos un digitālos dokumentus visu noteikto laika posmu saskaņā ar šādiem nosacījumiem:

                  a)

                  dokuments glabājams tādā formā, kādā tas ir izgatavots, nosūtīts vai saņemts, vai tādā formā, kas saglabā ne tikai šī dokumenta satura integritāti, bet arī pievienotos metadatus;

                  b)

                  dokumenta saturam un pievienotajiem metadatiem jābūt izlasāmiem visā to glabāšanas laikā personām, kurām atļauts tiem piekļūt;

                  c)

                  attiecībā uz elektroniski nosūtītu vai saņemtu dokumentu, informācija, kas ļauj noteikt tā izcelsmi un galamērķi, kā arī nosūtīšanas vai saņemšanas datumu un laiku, ir obligātie saglabājamie metadati;

                  d)

                  attiecībā uz elektroniskajām procedūrām, ko pārvalda ar skaitļošanas tehnikas sistēmām, informācija, kas attiecas uz procedūras formālajiem etapiem, ir jāglabā ar tādiem nosacījumiem, lai garantētu šo etapu, kā arī procedūru autoru vai dalībnieku identifikāciju.

            2.   Lai izpildītu 1. punkta prasības, Komisija izveido elektronisku uzglabāšanas sistēmu, lai aptvertu elektronisko un digitālo dokumentu visu dzīves ciklu.
      Elektroniskās uzglabāšanas sistēmas tehniskos nosacījumus nosaka 9. pantā paredzētie piemērošanas noteikumi.
      8. pants
      Drošība
      Elektroniskos un digitālos dokumentus pārvalda saskaņā ar Komisijai saistošiem drošības noteikumiem. Šajā sakarā informācijas sistēmas, tīkli un nosūtīšanas līdzekļi, kas apgādā Komisijas dokumentu sistēmu, ir jāaizsargā ar adekvātiem aizsardzības līdzekļiem attiecībā uz dokumentu klasifikāciju, informācijas sistēmu aizsardzību un personu datu aizsardzību.
      9. pants
      Piemērošanas noteikumi
      Šo noteikumu piemērošanas noteikumus izstrādā ģenerāldirektorāti sadarbībā ar līdzīgiem dienestiem, un tos pieņem Komisijas ģenerālsekretārs, vienojoties ar to ģenerāldirektoru, kurš Komisijā atbild par skaitļošanas tehniku.
      Tos regulāri atjauno, lai ņemtu vērā informācijas un komunikāciju tehnoloģiju attīstību un tos jaunos pienākumus, kas varētu būt saistoši Komisijai.
      10. pants
      Īstenošana dienestos
      Katrs ģenerāldirektors vai dienesta vadītājs veic nepieciešamos pasākumus, lai nodrošinātu, ka dokumenti, procedūras un elektroniskās sistēmas, par kurām viņš ir atbildīgs, atbilst šo noteikumu prasībām un to piemērošanas noteikumiem.
      11. pants
      Īstenošana
      Komisijas ģenerālsekretārs sadarbībā ar ģenerāldirektorātiem un līdzīgiem dienestiem, un jo īpaši ģenerāldirektorātu, kurš Komisijā ir atbildīgs par skaitļošanas tehniku, nodrošina šo noteikumu īstenošanu.

         (1)  COM(2000) 200.

         (2)  SEC(2001) 924.

         (3)  OV L 21, 24.1.2002., 23. lpp.

         (4)  K(2002) 99 galīgā redakcija.

         (5)  OV L 317, 3.12.2001., 1. lpp.

         (6)  OV L 8, 12.1.2001., 1. lpp.

         (7)  OV L 145, 31.5.2001., 43. lpp.

         (8)  OV L 13, 19.1.2000., 12. lpp.